5 prirodnih proizvoda protiv simptoma benignog uvećanja prostate - PRImarna-MEDicina\nBenigno uvećanje prostate, simptomi uvećanja prostate\n5 prirodnih proizvoda protiv simptoma benignog uvećanja prostate\nProstata je mala žlezda koja muškarcima nekada može da izazove velike neprijatnosti. Kod velikog broja muškaraca, starenjem dolazi do pojave problema sa prostatom. Najčešći problem je benigno uvećanje prostate. Kao što sam naziv kaže, radi se o benignom tipu problema. Međutim, uzevši u obzir lokalizaciju prostate, čak i male promene veličine prostate mogu da izazovu pojavu neprijatnih simptoma, kao što su učestalo mokrenje, bol i nelagodnost u maloj karlici, česte urinarne infekcije, često ustajanje u toku noći i sl.\nU narodnoj medicini se neke od biljaka i biljnih proizvoda koriste veoma dugo, kao tradicionalni oblici tretmana problema sa prostatom.\nTesterasta palma se vekovima unazad koristi u narodnoj medicini za olakšanje urinarnih tegoba., uključujući probleme sa uvećanom prostatom.\nBeta sitosterol je biljni proizvod koji se može naći u različitim biljnim vrstama. Pokazano je da ova materija može da doprinese uklanjanju nekih tegoba koje prate benigno uvećanje prostate, kao što je oslabljen protok urina.\nKopriva je jedna od korovskih biljaka koja je rasprostranjena širom sveta. Pored ostalih blagotvornih efekata kod oba pola, primećeno je da kopriva može da doprinese i olakšanju nekih tegoba koji postoje kod uvećane prostate.\nSeme i ulje semena bundeve takođe može da se upotrebljava kod osoba sklonih problemima sa prostatom.\nPolen, perga i drugi pčelinji proizvodi takođe sadrže različite aktivne supstance koje mogu da doprinesu zdravlju prostate.\nSvi ovi sastojci mogu da se nađu pojedinačno, ili u sastavu različitih biljnih, prirodnih preparata. Takođe, svi ovi proizvodi imaju poznatu dugogodišnju primenu u narodnoj medicini u različitim delovima sveta.\nMeđutim, da bi se potvrdili svi pozitivni efekti koje ovi biljni proizvodi mogu da imaju, neophodno je da se sprovede odgovarajući broj kontrolisanih kliničkih studija.\nPRIMED 6 se preporučuje kod benignog uvećanja prostate, akutne i hronične upale prostate i akutnih i hroničnih upala mokraćnih puteva i organa.\nTags: prostata simptomi benignog uvećanja prostate


Izvor: Radio Televizija Vojvodine, 15.Jun.2021, 18:23\nDržavno veće tužilaca (DVT) predložilo je danas Vladi Srbije aktuelnog Republičkog javnog tužioca Zagorku Dolovac za kandidata za ponovni izbor na tu funkciju.\nPrema proceduri, Republičkog javnog tužioca bira Narodna skupština na predlog Vlade i njegov mandat traje šest godina.\nU saopštenju DVT se precizira da je prethodno danas održana sednica tog najvišeg tužilačkog organa za razmatranje prigovora tri kandidata za RJT koje je prethodno kao nepotpune i >> Pročitaj celu vest na sajtu Radio Televizija Vojvodine << neblagovremen odbacila Komisija DVT.\nOvoj sednici nije prisustvovala predsednica Veća i Republički javni tužilac Zagorka Dolovac, s obzirom da je smatrala da na osnovu Poslovnika o radu Veća postoje razlozi za njeno izuzeće u raspravi i odlučivanju na današnjoj sednici, što je , kako se navodi u saopštenju, bio slučaj i na svim prethodnim sednicama kada je odlučivano o stvarima koje se tiču nje.\n"Nakon razmatranja i diskusije povodom prigovora, Veće je jednoglasno donelo odluku da se podneti prigovori odbiju kao neosnovani, s obzirom da Svetlana Tekić i Miodrag Mali nisu ispunili opšte uslove za izbor koji su objavljeni u oglasu za prijavu potencijalnih kandidata, dok je prijava Dragane Obrenović bila neblagovremena", napominje se u saopštenju.\nNakon toga, DVT je, kako se navodi, jednoglasno utvrdilo konačnu rang listu kandidata i donelo odluku o predlogu kandidata za Republičkog javnog tužioca tako što je Zagorka Dolovac predložena Vladi Republike Srbije za obavljanje ove javnotužilačke funkcije, a radi donošenja dalje odluke o predlaganju kandidata Narodnoj skupštini Republike Srbije.\n"Radi otklanjanja bilo kakvih sumnji i negativnih medijskih objava u vezi sprovedenog postupka, izbor kandidata je u potpunosti sproveden u skladu sa važećim zakonskim i podzakonskim aktima i da je u potpunosti bio otvoren u skladu sa važećim pravilima, pri čemu je Veće o svim preduzetim koracima bez odlaganja obaveštavalo javnost", napominje se u saopštenju.\nSa stanovišta DVT njegova uloga u postupku izbora Republičkog javnog tužioca završena.\nN1 televizija: Državno veće tužilaca Vladi predložilo Zagorku Dolovac za još jedan mandat\nRadio Slobodna Evropa: Državno veće tužilaca Vladi Srbije preložilo Zagorku Dolovac za još jedan mandat\nRadio 021: Državno veće tužilaca preložilo Zagorku Dolovac za novi mandat: Zašto joj niko ne izlazi na crtu?\nLuftika.rs: Zagorka Dolovac će kao Republički javni tužilac tihovati ukupno 18 godina


EXPRES - Kuburović i Ditman o unapređenju efikasnosti pravosuđa\nKuburović i Ditman o unapređenju efikasnosti pravosuđa\nBEOGRAD - Ministar pravde Nela Kuburović razgovarala je danas sa ambasadorom Nemačke u Srbiji Akselom Ditmanom, kome se zahvalila na dosadašnjoj podršci koju je Nemačka pružila Srbiji, kako na njenom putu ka EU, tako i u sprovođenju reforme pravosuđa.\nKuburović je ukazala da je poseban značaj za unapređenje sistema izvršenja u Srbiji imao projekat ''Program za pravne i pravosudne reforme'', koji je sprovodila Nemačka organizacija za tehničku saradnju - GIZ, saopštilo je Ministarstvo pravde.\nMinistarka je istakla da je od 1. jula ove godine počeo da se primenjuje novi Zakon o izvršenju i obezbeđenju, čija će primena dovesti do rasterećenja sudova, a time i unapređenja efikasnosti pravosuđa.\nTakođe, ona je naglasila da je Nemačka pružila veliku podršku i prilikom uvođenja profesije javnih beležnika u pravosudni sistem Srbije.\nKuburović i Ditman su se saglasili da je jedan od primera dobre saradnje i buduća realizacija tvining projekta, koji su podržale Austrija i Nemačka, a odnosi se na pružanje stručne edukacije budućim trenerima u okviru Uprave za izvršenje krivičnih sankcija, čiji konačni rezultat treba da bude obuka osuđenih lica za određena znanja i veštine.\nKuburović je istakla da su osnovni prioriteti Ministarstva pravde u narednom periodu unapređenje efikasnosti pravosuđa, kroz smanjenje broja starih predmeta i skraćenje sudskih postupaka, kao i unapređenje pravosudnih profesija - javnih beležnika, javnih izvršitelja i medijatora.\nTakođe, Kuburović je ambasadoru Nemačke ukazala i da će Ministarstvo pravde u cilju borbe protiv korupcije i organizovanog kriminala uskoro predložiti Vladi Srbije izmene i dopune Krivičnog zakonika u oblasti - Dela protiv privrede i Nacrt zakona o organizaciji i nadležnosti državnih organa u suzbijanju organizovanog kriminala i korupcije, kao i da će se, pored toga, pred poslanicima uskoro naći i zakoni o poreklu imovine i o Agenciji za borbu protiv korupcije.\nMinistarka je navela da će u cilju unapređenja osnovnih prava i poboljšanja pristupa pravdi građana uskoro u skupštinskoj proceduri biti i Zakon o besplatnoj pravnoj pomoći, koji bi trebalo da bude usvojen do kraja godine.\nDitman je izrazio nadu da će Ministarstvo pravde i Ambasada Nemačke blisko sarađivati i u narednom periodu, te istakao da će ta ambasada, kao i do sada, uvek biti na raspolaganju za svu pomoć, naročito kada je u pitanju sprovođenje Akcionog plana za Poglavlje 23.\nMore in this category: « Počela Nedelja ponosa, ovaj put bez straha i tenzija\tŠarčević: Dualnim sistemom obrazovanja svi dobijaju »


Brnabić: Luksemburg uvek podržavao proširenje EU - European Western Balkans\nAutor Tanjug 09. 09. 2019.\nLUSKEMBURG – Premijerka Ana Brnabić izjavila je danas da je Luksemburg jedna od zemalja koje su uvek podržavale agendu proširenja EU, te da je važno da Srbija u toj zemlji ima partnera koji će u razgovorima sa državama koje su možda skeptične prema širenju Unije, ukazati koliko je proširenje važno.\n“Sa Luksemburgom imamo razumevanje i važno nam je da u Luksemburgu imamo partnera koji će da razgovara sa ostalim zemljama EU, pre svega sa onima koje su možda malo više skeptične, poput Francuske i Holandije, i ukaže da je agenda proširenja značajna za Srbiju i region, ali i za samu EU”, rekla je Brnabić.\n“Važno je da to imamo sada kao zajedničku agendu pred dolazak nove Evropske komisije i čini mi se da smo taj zadatak ove posete ispunili”, istakla je Brnabić.\nRanije danas premijerka se sastala sa predsednikom vlade Luksemburga Gzavijeom Betelom, sa kojim je razgovarala o odnosima dve zemlje, evropskim integracijama, regionu, dijalogu Beograda i Pristine, kao i potencijalima ekonomske saradnje.\nAna BrnabićGzavije BetelLuksemburg\nDubravka Šuica moguća kandidatkinja za komesarku za proširenje


Početna/Društvene mreže/Tinder uvodi funkciju ID verifikacije\nKompanija Tinder najavila je da će funkciju provere ličnih podataka učiniti dostupnom svim članovima aplikacije u narednim kvartalima. Ova funkcija će omogućiti korisnicima da potvrde svoj identitet postavljanjem dokumentacije. U Japanu, gde je funkcija aktivna od 2019. godine, obično se koristi pasoš ali tip dokumenta koji će moći da se koristi variraće od države do države.\nIz Tindera saopšeno je da će se uzeti u obzir preporuke stručnjaka i doprinos članova Tindera o tome koji će se dokumenti koristiti u svakoj zemlji, kao i lokalni propisi i zakoni u uvođenju ove funkcije. Takođe, koristiće se povratne informacije kako bi se osiguralo da je proces inkluzivan i prilagođen privatnosti svakog člana.\nZadužen za poverenje i sigurnost u kompaniji, Rory Kozoll, rekao je da kompanija koristi „testiraj i nauči“ pristup lansiranju verifikacije Tinder lične karte.\n“Znamo da je jedna od najvrednijih stvari koje Tinder može učiniti da se članovi osećaju bezbedno to što im daje više samopouzdanja da su njihovi dejtovi autentični i imaju veću kontrolu nad tim sa kim komuniciraju”, rekao je Kozoll u saopštenju.\nVerifikacija ličnog dokumenta će u početku biti dobrovoljna, osim ako to zahteva lokalni zakon, a Tinder priznaje da neki korisnici možda neće želeti da dele svoj identitet na mreži.\n„Znamo da u mnogim delovima sveta i unutar tradicionalno marginalizovanih zajednica ljudi mogu imati ubedljive razloge da ne mogu ili ne žele da podele svoj identitet u stvarnom svetu sa online platformom“, rekla je Tracey Breeden, potpredsednica bezbednosti i socijalnog zagovaranja u matičnoj kompaniji Tinder Match Group.\n„Stvaranje istinski pravičnog rešenja za verifikaciju ličnih dokumenata je izazovan, ali kritičan bezbednosni projekat i očekujemo da naše zajednice, kao i stručnjaci, pomognu u informisanju našeg pristupa“, dodala je ona.\nTinder je nastavio sa dodavanjem funkcija usmerenih na bezbednost u svoju aplikaciju, pa je tako prošle godine dodao sistem za verifikaciju fotografija koji dodaje plavu kvačicu profilima za upoznavanje korisnika. U martu je Match Group najavio ulaganje u firmu Garbo za proveru prošlosti i rekao da će tehnologiju učiniti dostupnom korisnicima Tindera, iako to još nije učinjeno.\nIzvor: Tinder will make its ID Verification option available to all users – The Verge


Prodaja 64,99 posto akcija rudnika Ljubija - Klix.ba\nPrivreda Prodaja 64,99 posto akcija rudnika Ljubija\nProdaja 64,99 posto akcija rudnika Ljubija\n14.2.2014. u 12:53\nVlada RS rudnik Ljubija\nVlada RS (Foto: SRNA)\nVlada Republike Srpske upoznala se danas sa ponudom investicione grupe iz Izraela za kupovinu akcija državnog kapitala u Rudnicima željezne rude Ljubija Prijedor i donijela Odluku o prodaji 64,99 posto akcija osnovnog kapitala ovog preduzeća neposrednim odabirom kupca.\nRiječ je o ponudi Israeli Investment Group – Overseas, Commonwealth of Dominica.\nVlada RS je dala saglanost na Pravilnik o tehničkim normativima, metodama i načinu rada osnivanja i održavanja centralnog adresnog registra i registra prostornih jedinica.\nData je saglasnost i na Pravilnik o načinu funkcionisanja geoinformacionog sistema Republičke uprave za geodetske i imovinsko-pravne poslove, kao i na Pravilnik o načinu čuvanja, uvidu i izdavanju podataka ovog sistema.\nVlada RS dala je saglasnost i na Pravilnik o finansiranju komisija za izlaganje na javni uvid podataka o nepokretnostima i utvrđivanje prava na nepokretnostima, saopšteno je iz Biroa Vlade za odnose s javnošću.\nNa sjednici je donesena odluka o utvrđivanju opšteg interesa za izgradnju malih hidroelektrana "Mjedenik", "Grebenac Ušće" i "Igaščica", u okviru projekta Hidroenergetskog sistema Gornja Neretva.\nVlada RS dala je saglasnost na Plan utroška sredstava za nacionalne parkove "Sutjeska" i "Kozara" za prošlu godinu od 400.000 KM.\nZaposleni u institucijama RS od 2020. imat će i mogućnost za dobivanje lične penzije\n19.07.2019. u 17:28\nĆuzulan: Vlada RS svjesno opstruiše proces reforme javne uprave\n16.07.2019. u 12:19


Dec 4, 2017 Android, Android spyware, spyware\nU današnjem svetu punom onlajn pretnji, briga o članovima porodice može predstavljati komplikovan zadatak. Iz želje da zaštite svoje najvoljenije, veliki broj korisnika instalira običan komercijalni spyware na njihove uređaje kako bi mogli da prate njihovo kretanje i onlajn navike, kao i da imaju uvid u to da li su oni bezbedni. Međutim, ovakva vrsta „zaštitničkog“ špijuniranja može da stvori više štete nego koristi ukoliko privatni podaci dospeju u pogrešne ruke.\nOvo je stvaran trend koji u sve većoj meri dobija na popularnosti. Sajber svet je pun komercijalnih spyware alata za uređaje koji koriste Android operativni sistem, koji su dostupni po ceni od samo nekoliko dolara.\nKreatori ovih alata ih promovišu kao legitiman i koristan softver koji pomaže korisnicima da vode računa o svojim najvoljenijima, pa je tako tokom prvih 9 meseci 2017. godine više od 120.000 korisnika Kaspersky Lab proizvoda došlo u kontakt sa ovom vrstom softvera, što je skoro duplo više u poređenju sa istim periodom u 2016. godini (više od 70.000). Ovaj podatak ukazuje na sve veću popularnost ovakve vrste „zaštitničkog“ šijuniranja.\nUsled sve većeg korišćenja ovih aplikacija, istraživači iz kompanije Kaspersky Lab ispitali su neke od najpopularnijih alata i otkrili brojne bezbednosne probleme koje mogu da ugroze ne samo uređaje, već i privatne podatke koje obrađuju.\nSpyware je vrsta softvera koji prikuplja informacije o pojedincu ili organizaciji bez njihovog znanja, i šalje ove podatke drugom entitetu bez saglasnosti korisnika. Softver takođe može da preuzme kontrolu nad uređajem bez korisnikovog znanja.\nOve aplikacije su najčešće korišćene za krađu tekstualnih poruka, podataka o pozivima, GPS podataka, multimedijalnih fajlova, kao i imenika. Ono što je veoma zabrinjavajuće jeste činjenica da spyware čak može da preuzme kotrolu nad nalozima korisnika na društvenim mrežama. Nakon dobijanja pristupa, napadači mogu da gledaju sve prepiske korisnika, kao i da dobiju pristup ličnim informacijama sa korisničkih profila.\nKako bi otkrili koliko je ova pretnja realna i rasprostranjena, istraživači iz kompanije Kaspersky Lab su analizirali nekoliko najpopularnijih komercijalnih spyware aplikacija. Istraživanjem je ustanovljeno da je svaka od ispitanih aplikacija sadržala nekoliko bezbednosnih propusta:\n• Aplikacije koje se na nalaze na oficijelnim prodavnicama. Većinu komercijalnih spyware aplikacija korisnici preuzimaju direktno sa njihovih stranica. Kreatori aplikacija praktikuju ovu proceduru kako bi izbegli bezbednosne provere na oficijelnim prodavnicama. Usled toga, korisnici prilikom instalacije moraju da daju „odobrenje za instalaciju“, što znači da će njihovi uređaji biti nezaštićeni od daljih pokušaja malver infekcija.\n• Root-ovani uređaji. Određene karakteristike špijunskih programa rade samo na root-ovanim uređajima. Međutim, root-ovanjem uređaja trojan virusima su stvorene gotovo neograničene mogućnosti i u tom slučaju je jako teško zaštititi uređaje od sajber napada.\n• Privatni podaci izloženi riziku. Takođe, istraživači iz kompanije Kaspersky Lab otkrili su da spyware aplikacije predstavljaju veliku opasnost za lične podatke, usled bezbednosnih propusta na samim aplikacijama i nesavesnog ponašanja njihovih kreatora..\nPrema istraživačima iz kompanije Kaspersky Lab, bezbednosni propusti na komercijalnim spyware alatima, u kombinaciji sa širokim spektrom njihovih karakteristika, predstavljaju realnu i ozbiljnu pretnju za uređaje korisnika i njihove podatke.\n„Komercijalni spyware je dobar primer softvera koji se smatra legitimnim i korisnim, ali zapravo predstavlja veliku opasnost za korisnike. Instalacija ovih aplikacija predstavlja rizičan potez, koji može izazvati dalje malver infekcije sa ozbiljnim posledicama. Zbog toga smo mi kreirali specijalnu tehnologiju za Android operativni sistem, koja nam pomaže u detekciji aplikacija opasnih po privatne podatke korisnike”, izjavio je Aleksej Firš (Alexey Firsh), bezbednosni stručnjak u kompeniji Kaspersky Lab.\nStručnjaci iz kompanije Kaspersky Lab takođe savetuju korisnicima da preduzmu sledeće mere kako bi zaštitili svoje uređaje i podatke od sajber napada:\n• Nemojte root-ovati vaše Android uređaje, budući da će to stvoriti gotovo neograničene mogućnosti za maliciozne aplikacije\n• Onemogućite opciju za instalaciju aplikacija sa svih izvora osim zvaničnih prodavnica\n• Redovno ažurirajte operativni sistem vašeg uređaja, kako biste eliminisali ranjivosti softvera i smanjili rizik od napada\n• Instalirajte pouzdano bezbednosno rešenje kako biste zaštitili uređaj od sajber napada\n• Uvek obezbedite uređaj lozinkom, PIN kodom ili otiskom prsta, tako da napadači ne mogu ručno da pristupe vašem uređaju.\nKako bi pomogla korisnicima da zaštite osetljive informacije na mobilnim uređajima, kompanija Kaspersky Lab kreirala je rešenje Kaspersky Internet Security for Android. Ovo rešenje štiti pametne telefone i tablet uređaje od opasnih aplikacija i veb stranica, kao i od malvera (uključujući spyware).


Novosti kopredsedavajućih Minskoj grupi | OSCE\nPočetna strana Novosti Vest i saopštenja Novosti kopredsedavajućih Minskoj grupi\nMinsk grupa, OSCE Chairmanship\nJEREVAN 20 februar 2015\nJEREVAN, 20. februar 2015. – Kopredsedavajući Minskoj grupi OEBS-a (ambasadori Igor Popov iz Ruske Federacije, Džejms Vorlik iz Sjedinjenih Američkih Država i Pjer Andrije iz Francuske) boravili su u regionu od 16-19. februara. Pridružio im se i lični predstavnik predsedavajućeg OEBS-u ambasador Andrej Kaspžik.\nKopredsedavajući su se sastali sa predsednicima, ministrima spoljnih poslova i ministrima odbrane Azerbejdžana i Jermenije, kao i sa de-fakto vlastima u Nagorno-Karabahhu. Glavni cilj posete kopredsedavajućih bio je da pozovu sve strane da se strogo pridržavaju prekida vatre nakon opasnog i porasta nasilja u januaru ove godine.\nU razgovoru sa kopredsedavajućima, sve strane su potvrdile svoju posvećenost mirnom razrešenju konflikta u Nagorno-Karabahu. Predsednici su se, takođe, složili da se u obzir uzmu predlozi kopredsedavajućih, koji bi doprineli jačanju primirja.\nKopredsedavajući su sa predsednicima i ministrima spoljnih poslova razgovarali o sledećim koracima koji bi doveli do dogovora i pripremama za predstojeći predsednički sastanak, koji će biti održan ove godine.\nTokom posete regionu kopredsedavajući su se sastali i sa predstavnicima Međunarodnog komiteta Crvenog krsta (ICRC) kako bi razgovarali o pitanju osoba nestalih tokom konflikta Nagorno-Karabah. Istakli su značaj dogovora postignutog tokom predsedničkog samita u Parizu oktobra 2014. godine, kada je dogovorena razmena informacija o nestalim osobama pod pokroviteljstvom ovog Međunarodnog komiteta.


Delibašić: Siguran sam da će biti bolje u revanšu – RTV SUNCE Arandjelovac\nHome » Sport » Delibašić: Siguran sam da će biti bolje u revanšu\nin Sport 22/07/2021\n„Želeo bih da čestitam ekipi iz Azerbejdžana, uz naglasak da nas nisu iznenadili niti u jednom segmentu. Igrali su igru koju smo mi predvideli u analizi. Sve to što smo ranije videli, oni su u 90 minuta utakmice na Banovom brdu i pokazali.“\n„Trudili smo se da postigemo gol, imali smo dosta šansi, ali nismo uspeli. Siguran sam da će biti bolje u revanšu. Pritisak koji smo vršili na rivala, posebno u drugom poluvremenu, pokazuje da je bilo dosta ispravnih stvari. Nedostajalo je samo da postignemo gol“, rekao je Delibašić.\nPrethodna: RTV Sunce – Učesnici umetničke kolonije „Sergejev san“\nSledeća: Stanojević: Odigrali smo dobru utakmicu, fale nam golovi


Foto: Velibor Tripić | Vlast godinama okreće glavu od vapaja prevoznika\nDragan Sladojević 01.11.2021 09:00\n"Uvjeravamo vas da veliki broj privrednih subjekata, čije poslovanje zavisi od ovog energenta, sa povećanjem akcize ne bi opstalo na tržištu ili bi bili prinuđeni preduzimati nepopularne mjere u cilju zaštite svog poslovanja", naveli su iz STK.\n"S obzirom na to da je transportni sektor direktno pogođen visokim cijenama goriva, u čemu značajno učestvuje i akciza na gorivo, a još nije osiguran sistem povrata dijela akcize prevoznicima u drumskom transportu, traži se od Savjeta ministara BiH da utvrdi prijedlog i pokrene postupak za donošenje propisa kojima se osigurava sistem povrata dijela akcize prevoznicima u drumskom prevozu", navodi se u tom dopisu, a prevoznici kažu da su i taj dopis nadležni ignorisali.\nDejan Mijić, predsjednik Odbora Udruženja prevoznika u međunarodnom i međuentitetskom drumskom prevozu putnika, kaže za "Nezavisne novine" da bh. vlast godinama ignoriše sve ove brojne dopise prevoznika.\n"Taj odnos države prema prevoznicima je neshvatljiv. Kad treba pomoći, oni odgovornost prebacuju na druge nivoe, na entitetske vlade", kaže Mijić i dodaje da im je Vlada Srpske i do sada pomagala te je promptno reagovala i nakon njihovog posljednjeg apela poslatog iz Sarajeva, a nada se da će to učiniti i Vlada FBiH.\nI Udruženje međunarodnih drumskih prevoznika tereta Spoljnotrgovinske komore BiH pisalo je nadležnima još u 2018. godini... Pisali su, a kao da nisu.\n"Napravili smo tada pisanu inicijativu i 24. jula 2018. godine poslali je na više adresa, kako na nivou BiH, tako i na entitetskim nivoima. Bila je to inicijativa sa razrađenim planom za povrat dijela akciza prevoznicima", ističe u izjavi za "Nezavisne novine" Jovo Cvijić, predsjednik Odbora Udruženja međunarodnih drumskih prevoznika tereta Spoljnotrgovinske komore BiH.\n"Neki su nam odgovorili, a neki nisu. Rečeno nam je da nema sredstava za takvo nešto. Klasičan izgovor. Evo, godine su prošle, a ništa nam nije olakšano. Državi odgovara što je nafta skuplja, a nama je voda davno prešla grlo, mi smo već ispod vode", rekao je Cvijić.


SAD premješta ISIL u regionu pod krinkom borbe protiv ISIL-a - SAHAR Balkan\nSAD premješta ISIL u regionu pod krinkom borbe protiv ISIL-a\nFeb 11, 2021 15:07 Europe/Sarajevo\nSaharTV – Šef pravosuđa Islamske Republike Iran, Ibrahim Reisi, rekao je da Sjedinjene Američke Države premještaju teroriste ISIL-a iz bivših utvrda u Siriji i Iraku pod krinkom borbe protiv terorizma, dok Teheran, Bagdad, Damask zajedno s drugim susjedima, rade na čišćenju regiona od tekfirijskih ostataka.\n„Sjedinjene Američke Države tvrde da se bore protiv ISIL-a i s tim navodnim ciljem su formirale koaliciju, ali smo samo svjedočili jačanje ISIL-a u smislu naoružanja, logistike, obavještajnih podataka i drugih aspekata“ – rekao je Reisi na sastanku s iračkim predsjednikom Barhamom Salihom u Bagdadu.\nReisi je istakao zajedničku borbu Iraka i Irana protiv tekfirijskog terorizma i nazvao je stvarnim simbolom solidarnosti i saradnje između dvije nacije.\nIranski zvaničnik je tokom svoje posjete Bagdadu istakao značaj ubrzanja istraga u slučaju atentata na iranskog antiterorističkog komandanta, generala Kasima Sulejmanija, i iračkog zapovjednika Abu Mahdija Al-Muhandisa nazivajući ih herojima borbe protiv terorizma.\nTakođer je rekao da neprijatelji pokušavaju da razdvoje Iran i Irak, ali da saradnja dvije zemlje to ne dozvoljava.\nIrački predsjednik je rekao da je posjeta šefa iranskog pravosuđa Iraku odaslala važnu poruku toj arapskoj zemlji i cijelom regionu u različitim aspektima.\nTakođer je rekao da regionalne zemlje imaju dužnost da rade na smanjenju tenzija te da su potrebna nastojanja za promociju regionalnog mira i stabinosti zasnovana na konstruktivnom dijalogu.


british motors Arhive - GARAŽA\nOznaka: british motors\nU susret novoj „Defender“ godini\nKompanija British Motors, generalni uvoznik Jaguar i Land Rovera za Srbiju i Crnu Goru, je u godini koja se bliži kraju, ostvarila zacrtane prodajne planove i uspešno realizovala nove projekte. Prodajni rezultat je premašio prošlogodišnji, sa prodatih 405 vozila. U prvoj polovini godine lansirana je nova generacija Range Rovera Evoque kao i Jaguar I-PACE, […]\nNaredna tri dana, od 9 – 11. maja u beogradskom British Motorsu održavaju se dani otvorenih vrata posvećeni prodaji malo korišćenih službenih Jaguar i Land Rover modela, kao i polovnih vozila iz otkupa staro za novo drugih brendova.\nBritish Motors u 2018. godini – Najbolji sa najboljima\nNačin na koji Jaguar Land Rover grupacija odgovorila na izazove globalnog automobilskog tržišta obezbedio je rast prodaje i veliko interesovanje za Jaguar i Land Rover. Velike investicije u razvoj novih modela, moderan dizajn, vrhunski kvalitet i vizija za budućnost, samo u ovoj godini obezbedile su nagradu svetskog automobila godine za model Jaguar F Pace, […]


Politički komesar - Wikipedia\nPred početak invazije na Sovjetski Savez, Hitler je izdao „Komesarsko naređenje“, po kome se od nemačkih trupa zahtevalo da političke komesare ne tretiraju kao ratne zarobljenike, već da ih na licu mesta ubijaju. Komesarsko naređenje je ukinuto godinu dana kasnije, 6. maja 1942, jer je bilo kontraproduktivno za Nemce. Kad se za ovo naređenje saznalo u Crvenoj armiji, efekat je bio takav da je predaja odlagana i borbe nastavljane čak i u bezizlaznim situacijama.\n2 Politički komesari u NOVJ\n„Partizanski zamenik komesara ima "javna" ovlašćenja skromnija od njegovih faktičkih odgovornosti... Zamenik komesara (po poziciji - četvrti) u štabu je odgovoran da jedinica moralno izdrži, da veruje u ciljeve, u smisao žrtvovanja koje podnosi vojnik... da usklađuje lične i vojničke odnose među borcima i starešinama, a naročito da se stara o ponašanju vojske prema stanovništvu...I lični primer - iznad svega: među prvima u napadu, među zadnjima u povlačenju. Sit, samo ako su svi nahranjeni... Zamenik komesara partizanski "sveštenik" i ratnik, istovremeno!“\nFilip Kljajić Fića, politički komesar Prve proleterske divizije, poginuo prilikom napada na Zvornik.\nFunkcija političkih komesara zadržana je u organizaciji Jugoslovenske armije i posle završetaka Drugog svetskog rata, sve do 1. juna 1953. godine, kada je ukinuta naredbom Vrhovnog komnadanta JNA maršala Josipa Broza Tita.\n↑ Enciklopedija Holokausta: Komesarsko naređenje\nPoslednja izmjena na dan 10 april 2020, u 04:25 č.\nOva stranica je zadnji put izmijenjena 04:25, 10 april 2020.


PREDLOG DA SE POSLANICIMA U SKUPŠTINI RS UVEDE OSMOČASOVNO RADNO VREME\nStalno zaposleni poslanici u Skupštini Srbije uskoro bi mogli da u parlamentu provode najmanje osam sati dnevno. Kako saznaje “Blic”, razrađuje se inicijativa o uvođenju radnog vremena parlamentarcima, koji su poslednjih godina više zaobilazili skupštinsku salu nego što su je posećivali.\nPoluprazne skupštinske klupe mogle bi da postanu prošlost, a svakog radnog dana u zgradi Narodne skupštine bilo bi prisutno najmanje 179 parlamentaraca koliko ih ima stalno zaposlenje. Mišljenja poslanika o ideji koja bi uskoro mogla da se nađe pred njima su podeljena - ili je podržavaju ili je smatraju totalnim promašajem.\nNa pitanje da li negde postoji sistem u kojem je poslanicima određeno radno vreme, Đorđe Vuković iz Cesida kaže da za tako nešto još nije čuo.\n- Ne može poslanik da bude na normi, jer bi on trebalo da se bavi i intelektualnim radom i zakonima, pa i van skupštinske sale. Drugi je problem što poslanici tu mogućnost zloupotrebljavaju - navodi Vuković\nZoran Babić, predsednik Odbora za administrativno-budžetska i mandatno-imunitetska pitanja, kaže za “Blic” da ova inicijativa još nije stigla do njega, ali da njeno usvajanje podržava.\n- U parlamentu nekad provodim i više od osam sati dnevno. Mislim da je u državi situacija takva da bismo i mi poslanici svakodnevnim radom u Skupštini morali da preuzmemo punu odgovornost - navodi Babić, koji je inače član vladajuće SNS.\nU DSS navode da inicijativu o uvođenju radnog vremena parlamentarcima treba podržati. Dejan Mihajlov, koji je i član Administrativnog odbora, kaže za “Blic” da bismo na taj način imali kvalitetniju raspravu u Skupštini.\n- Ukoliko bi svakodnevno dolazili na posao, poslanici bi konačno imali vremena da se upoznaju sa dnevnim redom skupštinskih zasedanja - smatra Mihajlov.\nSvi ostali sagovornici “Blica”, međutim, ovu ideju smatraju neozbiljnom. Đorđe Milićević iz SPS kaže da poslanici treba da rade onoliko koliko je potrebno da bi se ostvarili proklamovani ciljevi Vlade i vladajuće koalicije.\n- Ima dana kada smo u parlamentu ostajali duže od osam sati, a bilo je i onih kada smo za nekoliko časova završavali sav posao - navodi Milićević.\nNjegov kolega Vladimir Ilić, smatra da ova inicijativa nije dobra, jer su poslanici nekad primorani da svoj posao obavljaju i van zgrade Narodne skupštine, dok Dragoljub Mićunović, kaže da je uvođenje radnog vremena za poslanike smešno.\nIzvor: Nataša Latković, Blic


PDD: Odluka o Privremenom organu u Preševu diskriminatorska - Bujanovačke\nPočetna NASLOVNA PDD: Odluka o Privremenom organu u Preševu diskriminatorska\nPDD: Odluka o Privremenom organu u Preševu diskriminatorska\nBujanovačke17. sep 2017.NASLOVNA, POLITIKA0\nPDD saopštava da će protiv vladine odluke podneti tužbu Ustavnom sudu, ali i razmotriti zamrzavanje mandata svog poslanika Fatmira Hasanija u Skupštini Srbije\nBUJANOVAC, PREŠEVO, 17. septembar 2017. (foto Titulli.com)- Odluka Vlade Srbije koja je imenovala Privremeni organ koji će voditi Preševo do vanrednih izbora, diskriminatorska je po Albance jer nije uvažen raspored snaga u parlamentu, stoji u saopštenju Partije za demokratsko delovanje (PDD).\nPodsetimo da se na čelu Privremenog organa nalazi Šćiprim Arifi, nekadašnji predsednik opštine, dok je Ardita Sinani iz PDD, koja ga je posle smene marta ove godine nasledila na tom mestu, član tog tela.\nPDD saopštava da će protiv vladine odluke podneti tužbu Ustavnom sudu, ali i razmotriti zamrzavanje mandata svog poslanika Fatmira Hasanija u Skupštini Srbije.\n„Manipulativna, tendenciozna i diskriminatorska odluka Vlade Srbije predstavlja klasično kršenje zakona. Zbog toga smatramo da je kontraproduktivno učešće predsednice opštine u privremenom organu“, stoji u saopštenju PDD u kome se dodaje da će o ovom slučaju stranka obavestiti diplomatske misije u Beogradu.\nPrevious PostPartija za demokratsko delovanje: Opasan pokušaj stvaranja paralelne vlasti u Bujanovcu Next PostVranje: Na Sajmu pčelarstva 5.000 posetilaca


U većem delu zemlje, sutra i u utorak, očekuju se ledeni dani, sa jutarnjom temperaturom i do minus 15 stepeni u pojedinim krajevima.\nU Beogradu se sutra očekuje vedro jutro i hladno sa umerenim, mestimično i jakim mrazem. Tokom dana preovladavaće sunčano.\nNajniža temperatura oko -7 °C, na širem području grada oko -11° C, najviša dnevna oko -2 stepena.\nU većini mesta od -3 do 0° C , samo u Timočkoj krajini oko 2° C.\nZatim sledi postepeno toplije vreme, mestimicno sa slabim snegom, a u petak tokom dana u nižim predelima moguća je pojava kiše ili susnežice.\nPrevious article„Umetničko stvaralaštvo“ ili ruganje srpskom grbu?!\nNext articleRekonstrukcija pozorišta Dobrica Milutinović u Sremskoj Mitrovici


Vučić sa O'Brajenom: Srbija će poštovati Vašingtonski sporazum\n04 decembar, 2020\nSavetnik američkog predsednika za nacionalnu bezbednost Robert O' Brajen\nPredsednik Srbije Aleksandar Vučić razgovarao je telefonom sa savetnikom za nacionalnu bezbednost SAD Robertom O'Brajenom i istakao da će Srbija poštovat sporazum iz Vašingtona o ekonomskoj normalizaciji, saopšteno je iz kabineta predsednika Srbije.\nVučić je istakao da je O'Brajen razumeo poziciju Srbije i da je uvek bio spreman da čuje zahteve i probleme srpske delegacije, navodi se u saopštenju.\nSavetnik za nacionalu bezbednost predsednika SAD "pozdravio je doprinos predsednika Srbije ispunjavanju cilja da Zapadni Balkan bude miran i stabilan region, privlačan za američke i druge strane investicije".\nDvojica zvaničnika razgovarali su o bilateralnim odnosima Srbije i SAD i situaciji na Zapadnom Balkanu.\nVučić: Susret sa Bajdenom u prvoj polovini 2021.\nKako se navodi u saopštenju Vučićevog kabineta, zvaničnici su kosntatovali da ima prostora za unapređenje saradnje posebno u oblasti ekonomije.\nVučić je zahvalio O Brajenu na "ličnom angažovanju u jačanju srpsko američkih veza" i istakao da je otvaranje kancearije Međunarodne razvojne finansijske korporacije (DFC) u Beogradu "snažna podrška društvenom i ekonomskom razvoju Srbije i Zapadnog Balkana".\nDanijel Server: Američka politika se više neće voditi na Tviteru\nŠaip Kamberi: Srpski političari trebalo bi više da čitaju dela Dimitrija Tucovića\nKantrimen: Beograd i Priština još nisu spremni za teške kompromise\nVučić i Hoti u Beloj kući postigli dogovor o normalizaciji ekonomskih odnosa


Postoji jedna navika u seksu koju imaju oni koji su nevjerni, a evo i koju - infoPrijedor\nHome › Magazin › LJUBAV I SEX › Postoji jedna navika u seksu koju imaju oni koji su nevjerni, a evo i koju\nDa li i vi imate ovu naviku?\nZavršili ste u krevetu i on je presrećan što ste tako jasni u onome što želite, ali i glasno iskazujete koliko uživate?\nZapravo, vaš partner bi u tom slučaju trebalo da bude zabrinut jer se ispostavilo da ljudi koji su bučniji u toku seksa kriju jednu tajnu.\nRezultati nedavno sprovedenog istraživanja pokazalo je da čak 62 odsto muškaraca i 72 odsto žena koji u toku seksa glasno stenju zapravo imaju jednu mračnu osobinu, a to je da su neverni!\nIspostavilo se da su u ustraživanju koje je obuhvatilo 500 žena i 500 muškaraca, upravo najneverniji bili oni koji su bili bučni u toku seksa.\nDa li vaš partner voli “buku”?\n‹ Dnevni horoskop za 22. oktobar\nAstrolog objašnjava zašto će naredna nedjelja biti kao rolerkoster kada su emocije u pitanju ›


Lipogen AC - Contour D\nLipogen AC je anticelulitno ulje za tijelo koje stimulira nestanak celulita. Nakon korištenja, vidljivo je smanjen efekat “narandžine kore”.\nLipogen AC je višenamjenski tretman namijenjen područjima s lokaliziranim viškom masnoće (masni celulit), bogat je lipolitičkim i drenažnim aktivnim sastojcima koji će aktivirati mikrocirkulaciju i uklanjanje otpadnih tvari (vodeni celulit), a smanjenje masnog i vodenog celulita pomaže smanjenju vlaknastog celulita.\nFormula ovog ulja bogata je koncentriranim aktivnim sastojcima.\nTretman ovim anticelulitnim uljem za rezultat ima smanjenje celulitnog izgleda te zategnutiju, toniranu, glađu kožu, čvršću na dodir.\nNanosi se ujutro i naveče na područja koja se tretiraju, pokretima prema gore. Koristite rukavicu za masažu kako biste poboljšali širenje aktivnih sastojaka.


Nejtan Džavai - Blic Sport\nGalata ostala bez snažnog centra, Džavai pojačao špansku Andoru\nDoskorašnji košarkaš turskog Galatasaraja Nejtan Džavai (2,08 cm) napustio je redove turske ekipe prethodnih dana, a njegov novi klub biće španska Morabank Andora, stoji na sajtu istoimenog kluba.\nMensa-Bonsu menja Džavaija u Galatasaraju\nKošarkaški reprezentativac Velike Britanije Pops Mensa-Bonsu potpisao je ugovor do kraja sezone sa turskim šampionom Galatasarajem.\nDžavai: Osećam se dobro, hvala i mojim ljudima u Beogradu na podršci\nAustralijski reprezentativac i košarkaš Galatasaraja Nejtan Džavai doživeo je prošlog četvrtka povredu vrata na evroligaškoj utakmici sa Olimpijakosom, zbog čega je primljen u bolnicu kada je osetio vrtoglavicu, ali se oporavlja i poslao je poruku zahvalnosti svima koji su mu pružili podršku.\nPartizan bodri Džavaija: Nejt, brzo ozdravi, crno-bela porodica je uz tebe\nKošarkaški klub Partizan je preko Tvitera poželeo brz oporavak svom nekadašnjem članu, sada igraču Galatasaraja Nejtanu Džavaiju, kome je pozlilo tokom evroligaškog meča protiv Olimpijakosa.\nDžavai prešao iz Barselone u Galatasaraj\nNekadašnji centar Partizana, a prošle sezone član košarkaškog kluba Barselona, Nejtan Džavai, prešao je u Galatasaraj.\nMirza Begić potpisao za Olimpijakos, crveno-beli naredne dve godine\nOlimpijakos nastavlja sa popunjavanjem igračkog kadra za narednu sezonu. Posle Brajanta Danstona i Sedrika Simonsa, nova opcija pod košem prvaka Evrope postao je Mirza Begić.\nDžavai emotivno doživeo povratak u Pionir: Proradile mi uspomene\nCentar Barselone i bivši igrač Partizana Nejtan Džavai kazao je da je emotivno doživeo povratak u Pionir, u kome je svojom blokadom omogućio da gosti iz Španije dođu do nove evroligaške pobede i to posle produžetka.\nPogledajte "bananu" Džavaija koja je sprečila trijumf Partizana nad Barsom\nKošarkaši Partizana izgubili su u hali Pionir od Barselone posle produžetka sa 68:67, a taj meč 9. kola D grupe Evrolige mogao je da ima i drugačiji epilog da nije bilo efektne blokade bivšeg igrača crno-belih, Nejtana Džavaija.\nDžavai: "Grobari" su najbolji šesti igrač u Evropi\nNejt Džavaji, centar Barselone, vraća se u „Pionir“, u dvoranu u kojoj je počela njegova evropska avantura koja ga je posle samo dve sezone dovela do Katalonije.\nDžavai blizu prelaska u Barselonu\nBivši centar Partizana Nejtan Džavai mogao bi od sledeće sezone da nosi dres Barselone.\nDžavai zvanično u Uniksu iz Kazanja\nDoskorašnji košarkaš Partizana i australijski internacionalac Nejtan Džavai naredne sezone nosiće dres Uniksa iz Kazanja, sa kojim je potpisao jednogodišnji ugovor.\nDžavai pojačava Uniks iz Kazanja\nKošarkaš Partizana Nejtan Džavai pojačaće od sledeće sezone redove ruskog Uniksa, prenosi "kosarka24.com".\nNešović u duelu sa Džavaijem polomio nogu\nPlejmejker Budućnosti Aleksej Nešović povredio na meču sa Partizanom, a lekari su tek ove nedelje ustanovili da se radi o prelomu i da je problem mnogo veći od prvobitnog.\nCrno-beli žele novo čudo: Makabi - Partizan (20h)\nNajujednačenija grupa košarkaške Evrolige u kojoj se nalazi i srpski šampion Partizan bliži se kraju, a još uvek je nemoguće naslutiti ko će nastaviti takmičenje u top 16, a kome se evropska sezona završava već u decembru.\nDžavai razvalio vrata svlačionice u Kragujevcu\nAustralijanac Nejtan Džavai toliko je bio besan posle poraza Partizana od Radničkog da je po završetku meča iskalio sav bez na vratima svlačionice u dvorani "Jezero".\nDžavai: Hoću da vučem ekipu protiv Prokoma\nKošarkaši Partizana očekuju težak meč, ali i pobedu protiv Prokoma u 4. kolu Evrolige, a Nejtan Džavai je najavio da će preuzeti odgovornost i da će pokušati da igra ulogu "motora" ekipe.\n"Ozi Šek" Džavai stigao u Beograd\nNovi centar Partizana Nejtan Džavai je doputovao u Beograd i očekuje se da će u četvrtak prvi put trenirati sa crno-belima.\nDžavai potpisao za Partizan\nNejtan Džavai je danas i zvanično postao član Košarkaškog kluba Partizan, saopštili su crno-beli.\nAustralijski centar u Partizanu\nAustralijanac Nejtan Džavai od sledeće sezone će nositi dres srpskog košarkaškog šampiona Partizana, prenosi kosarka.rs.


Građani traže da Radiotelevizija Srbije (RTS) i nadalje proizvodi program najvišeg kvaliteta i da taj program ne bude politički, kulturno i etnički jednostran, izjavio je danas predsednik Programskog saveta RTS Milivoje Pavlović, uoči četvrte javne rasprave o programskim sadržajima RTS.\nPavlović je ocenio da je rasprava o programskim sadržajima javnog servisa prilika da se dodatno unapredi kvalitet komunikacije sa slušaocima Radio Beograda i gledaocima RTS, odnosno građanima zbog kojih javni servis postoji, koji ga finansiraju i kojima treba da polaže račune.\nDa li RTS sa svojim programima, radijskim i televizijskim, uvek daje blagovremenu, objektivnu i nepristrasnu informaciju o relevantnim zbivanjima u zemlji i svetu?\nGrađani su na, kraju serije ovih razgovora, podržali ovakav način organizovanja javnog servisa, napomenuo je Pavlović. Građani su tražili da javni servis u još većoj meri iskoristi veliki kadrovski, tehnološki potencijali RTS, kako bismo za godinu dana pred njih izašli sa još bogatijim izveštajem, rekao je Pavlović.\nPrema njegovim rečima, građani visoko ocenjuju kulturne programe, standarde koje RTS ima u programima kulture, hvale stabilne kriterijume u oblasti muzike, dobar serijski i dramski program.\nPavlović je ocenio da javni servis, po definiciji, mora biti otvoren za sučeljavanje različitih mišenja, mora da pokrije što širu lepezu komunikacionih i drugih potreba građana.\nMi ćemo na kraju rasprave sistematizovati sve primedbe, sugestije i pohvale i dostaviti ga menadžmentu i uređivačkim timovima RTS. Nemam sumnje u to da će oni razmotriti te primedbe sa najvećom odgovornošu, rekao je Pavlović.\nOn je naveo da se ovakva rasprava vodi svake godine nezavisno od ciklusa izbora, ali da je zanimljivo da u ovoj seriji razgovora nije bilo reči o poziciji kandidata, stranaka i razliitih političkih interesa o izborima koji će se održati 2020. godine. Govoreći o onome što su građani najviše kritikovali, pomenuo je da su slušaoci Radio Beograda tražili bolje pokrivanje terena audio signalom, a u televizijskom programu su skoro u svakom mestu kritikovali što RTS ne prenosi fudbalske utakmice reprezentacije Srbije.\nMeni se čini da je ta kritika na mestu, iako znam neke objektivne razloge, ali verujem da će se sledeće godine to popraviti, ocenio je on. Programski savet je posrednik između građana i javne medijske ustanove, mi ćemo sistematizovati sve predloge i dostaviti ga menadžmentu i uređivačkim timovima, a taj dokument će biti predstvaljen javnosti i nema šta da se krije, zaključio je Pavlović.\nProgramski savet RTS RTS\n← Direktnim ugovaranjem do miliona: Javna preduzeća u Pančevu najviše novca daju medijima koji hvale vlast\nIstraživačka novinarka Stefanija Maurici: Ako unište Vikiliks niko neće objavljivati zločine američkih službi →


Neviđena jagma za pšenicom: Svijet ima rezerve za 27 dana\nCena pšenice na terminskom trgovanju u SAD skočila je danas na 14-godišnji maksimum\nDo toga je došlo usled neviđene tražnje uvoznika koji nastoje da obezbede snabdevanje nakon zatvaranja luka u Ukrajini i prekida isporuka iz Rusije.\nCena pšenice na Čikaškoj berzi iznosi danas 11,34 dolara za bušel (27,2 kilograma) i viša je za 40 posto nego na početku ove godine.\nRat u Ukrajini preti globalnim zalihama hlebnog zrna, jer se smanjuju zalihe velikih izvoznika kao što su Sjedinjene Države i Evropska unija, potkopavajući njihovu sposobnost da intervenišu u vremenima krize.\nOni sada učestvuju sa samo jednom petinom u globalnim zalihama, što je u odnosu na procenjenu svetsku potrošnju, koja iznosi 781 milion tona, dovoljno da se svet hrani samo 27 dana.\nTakođe postoji zabrinutost da bi aktuelna kriza mogla da spreči poljoprivrednike u Rusiji i Ukrajini da poseju žitarice ovog proleća, što bi donelo još veći pritisak na globalno snabdevanje.\nNEWER POSTRuska banka zbog sankcija povlači se iz Evrope\nOLDER POSTPandemija pogurala i uvoz i izvoz lijekova


ČETVRTA GODINA USPJEŠNE SARADNJE Potpisan novi ugovor o partnerstvu Addiko banke i Banskog dvora u Banjaluci - Srpskainfo\nPotpisivanjem 4. po redu ugovora o partnerstvu Addiko Bank a.d. Banjaluka i JU Banski dvor - Kulturni centar Banjaluka ozvaničen je nastavak ove, sada već tradicionalne, partnerske saradnje.\nUgovor o partnerstvu potpisali su Srđan Kondić, predsjednik Uprave Addiko Bank a.d. Banjaluka, i Mladen Matović, direktor JU “Banski dvor Kulturni centar”.\n– Ovo je četvrta godina našeg uspješnog partnerstva, a Banski dvor KC Banjaluka bio je među prvim institucijama kulture sa kojom smo, pod Addiko brendom, potpisali ugovor o partnerstvu i time pružili podršku u organizaciji svih kvalitetnih događaja koje organizuju. Addiko banka ove godine slavi svoj 4. rođendan, a od prve godine svog poslovanja upravo je u Banskom dvoru prepoznala značajan potencijal za razvoj i promociju kulture i umjetnosti u našem gradu, ali i šire. Naša partnerska saradnja i podrška, na obostrano zadovoljstvo, nastavlja se i u narednom periodu – istakao je Srđan Kondić, predsjednik Uprave Addiko Bank a.d. Banjaluka.\n– U godini u kojoj slavimo 88. rođendan, uprkos brojnim izazovima s kojima smo se svi susreli i okolnostima “nove normalnosti” u kojima smo se našli, osjećamo se puni entuzijazma, elana i želje da našim sugrađanima ponudimo najkvalitetniji program iz oblasti muzičke, likovne i književne djelatnosti. U trenucima kad nam je kultura, čini mi, se potrebnija više nego ikada, želimo da pošaljemo poruku da život ne smije stati i da u ovim teškim vremenima postoji način da, uz dobru organizaciju i poštivanje svih propisanih mjera, zadovoljimo naše kulturne potrebe. Veliko interesovanje za sve naše koncerte, izložbe, književne promocije i festivale, kao i pozitivne reakcije publike, daju nam “vjetar u leđa” i pokazuju da smo na dobrom putu. Sve to ne bi bilo moguće bez naših vjernih partnera, a Addiko banka – Banka partner Banskog dvora, svakako je najznačajniji od njih – istakao je Mladen Matović, direktor Banskog dvora.\nAddiko Bank a.d. Banjaluka, u okviru svoje sponzorske i društveno-odgovorne strategije, nastoji podržati najznačajnije institucije i događaje koji za cilj imaju promociju kulture i umjetnosti.\nU ovoj godini Banka je Banskom dvoru u Banjaluci, kao i Narodnom pozorištu Republike Srpske, za siguran povratak gledalaca na sadržaje koje organizuju ove institucije donirala zaštitnu opremu i sredstva za dezinfekciju.\nKultura ADDIKO BANK\nSlađan Stanić NOVI ČLAN UPRAVE Addiko banke Banjaluka


Sportisti – Montenegro-Visit\nNajveći Umovi Srbije\nIako mala i ne baš bogata stanovništvom, Srbija je dala svetu mnoge sjajne prvake. Među najpopularnijim sportovima u Srbiji su fudbal, košarka, vaterpolo, odbojka, tenis i svaki od njih ima svoje poznate svetske sportiste.\nNovak Đoković je srpski profesionalni teniser koji je trenutno proglašen svetskim brojem 1 u muškom pojedinačnom tenisu od strane Asocijacije teniskih profesionalaca (ATP). Đoković je prvi srpski fudbaler koji je ATP bio na 1. mestu. Đoković je osvojio 16 Grand Slam singlova, pet ATP finalnih titula, 33 ATP Tour Masters 1000 titula, 13 ATP Tour 500 naslova i držao je prvo mesto na ATP rang listi u preko 270 nedelja. Dobitnik je brojnih nagrada, uključujući Laureusovu svetsku sportsku nagradu za sportiste godine (četiri puta) i nagradu BBC Overseas Sports Personaliti of the Iear za 2011. godinu.\nSrpski teniseri u svetu poznati su i Janko Tipsarević, Viktor Troicki, Nenad Zimonjić, Ana Ivanović, Jelena Janković.\nVlade Divac je profesionalni izvršni košarkaški i penzionisani igrač, trenutno obavlja funkciju potpredsednika košarkaških operacija i generalnog menadžera Sacramento Kingsa. Bio je među prvom grupom evropskih košarkaša koji su se prebacili u NBA krajem 1980-ih i proglašen je jednim od 50 najvećih učesnika Evrolige. Osim što je primećen po svojim košarkaškim sposobnostima, Divac je poznat i kao humanitarac, pomažući deci u Srbiji.\nDanas su neka od najvećih imena u srpskoj košarci Nikola Jokić, Bogdan Bogdanović, Boban Marjanović, Miloš Teodosić itd.\nIvana Španović je srpska skakačica u dalj, vladajući svetski šampion u dvoranskom takmičenju i vladajući evropski prvak u zatvorenom. Ona je srpska rekorderka u skoku u dalj, u zatvorenom i vani, a takođe je i državna rekorderka u zatvorenom prostoru na 60 metara i u pentatlonu.\nNemanja Vidić je srpski profesionalni fudbaler u penziji. Najistaknutiji je igrao za Mančester Junajted i bio je deo reprezentacije Srbije. U svom premijeru Vidić je smatran jednim od najboljih defanzivaca na svetu.\nSrpski fudbaleri svih vremena bili su Dragan Stojković, Siniša Mihajlović i Dejan Stanković.


Prvo stanovi za bezbednjake a za heroje lekare biće nekad - BIZlife\n08/09/2020 | 21:46\nMinistar za rad, zapošljavanje, boračka i socijalna pitanja Zoran Đorđević rekao je da je u planu da se po istim cenama kao za pripadnike snaga bezbednosti grade stanovi i za lekare, medicinsko osoblje i mlade bračne parove.\n“To će doprineti tome da podstaknemo mlade da ostanu u svojoj zemlji i tu stvaraju porodice”, rekao je Đorđević prilikom obilaska stanova u Vranju za zaposlene u službama bezbednosti.\nMinistarka građevinarstva Zorana Mihajlović obišla je sa predsednicom Vlade Anom Brnabić novoizgrađene stanove za pripadnike službi bezbednosti u Vranju, i tom prilikom je rekla da je u tom gradu do sada završeno 186 stanova i da će do kraja 2022. godine biti završeno 7.950 stanova u sedam gradova u Srbiji.\n“Pored prvih zgrada sa 186 stanova u Vranju, još važnije je da Vlada Srbije ulaže 290 miliona evra u izgradnju 7.950 stanova, od kojih se danas gradi 5.500. Svih 7.950 biće gotovo za dve godine. Time ne samo da pripadnicima službi bezbednosti obezbeđujemo dom već pomažemo i naše građevinske kompanije koje izvode radove na gotovo svim gradilištima stanogranje”, rekla je ona.\nMihajlović je dodala da domaće srpske kompanije proizvode i opremu koja se koristi u ovim stanovima, saopštio je njen kabinet.\n“Pored ulaganja u stanogradnju i komunalnu infrastrukturu, ulažemo i u puteve. Završili smo Кoridor 10, gradimo nove auto-puteve i pruge, kao i nove aerodrome i to sa jednim ciljem – da ljudi ostanu da žive u Srbiji”, rekla je ministarka.\nAna Brnabić je kazala da projekat izgradnje stanova za pripadnike službi bezbednosti, za koji je inicijativu dao predsednik Aleksandar Vučić, ima širi efekat na društvo.\n“Obezbedili smo posao za naš građevinski sektor i preduzeća. Na gotovo svim gradilištima stanogradnje rade domaća preduzeća i minimum 80 odsto materijala je poreklom iz Srbije. Takođe, uspeli smo da revitalizujemo delove grada koji su bili zapušteni, te su i kase lokalnih samouprava bogatije, dali smo podstrek za razvoj ugostiteljstva i drugih grana privrede”, rekla je premijerka.\nOna je zahvalila svim pripadnicima službi bezbednosti i njihovim porodicama na požrtvovanju da građani budu bezbedni.\naleksandar vučić/ana brnabić/bezbednjaci/nekretnine/vranje/zorana mihajlović\nSin od oca 28 godina dobijao viski na poklon, sada od kolekcije kupuje kuću\nGugl otkazuje planove: Ništa od najma kancelarija za 2.000 zaposlenih\nIZJAVA DANA: Aplauz za Đurića\n09/09/2020 | 17:02\nZa represivne organe odmah, za zdravstne radnike , nekad a za prosvjetare nikad a možda i kasnije. Eto to je Vučićeva Srbija!


ZAPAD U ŠOKU: Kina će investirati milijarde dolara na Krimu\nZAPAD U ŠOKU: Kina će investirati milijarde dolara na Krimu\nPolitička podrška znatno veća od novca\nPrvi međunarodni investitor zainteresovan za ulaganje na Krimu, otkako je poluostrvo postao deo Ruske Federacije nakon provedenog referenduma, je Kina. Ruski list Komersant piše kako kineski državni i privatni investicioni fondovi nameravaju da učestvuju u finansiranju izgradnje transportnog koridora sa ruskog kopna prema Krimu. Spekuliše se kako projekat vredi oko 1,3 milijarde USD.\nOni upoznati sa situacijom ističu u razgovoru za Komersant kako je ovo pre svega politički potez, demonstracija sve boljih odnosa između Moskve i Pekinga uoči tenzija između Rusije i Zapada.\nRusko ministarstvo transporta planira da potpiše memorandum sa kineskim kompanijama o projektu koji će spajati Krim sa ruskom regijom Krasnodarskom. Još uvek nije poznato o kakvom se tačno projektu radi – dv su moguće opcije, ili će graditi most na kojem će biti željeznička pruga i puteva za automobile ili će se pak graditi kombinacija mosta sa podmorskim tunelom.\nOva saradnja, koja je za Rusiju izuzetno politički važna, mogla bi Kini da otvori pristup i drugim velikim projektima u regionu, što pak zabrinjava pojedine ruske investitore koji se boje da bi pritom oni mogli izgubiti prednost. No, baš zbog toga što se radi o političkom potezu, Peking može da računa na povoljne uslove u Rusiji.\nPolitika i ekonomija su danas posve isprepletene, a Kina shvata te odnose sasvim dobro. Podsetimo i na podatak kako će kineske građevinske kompanije biti ključne u obnovi ratom razrušene Sirije, što je zasigurno rezultat – između ostalog – i kinesko ulaganje veta, zajedno sa Rusijom, na sve rezolucije UN Vijeća Sigurnosti koje su sadržavale pretnju vojnih intervencija u Siriji.\nRusko ministarstvo za sada još uvek nije zvanično komentarisalo dogovor s Kinom, no jedan njihov izvor otkriva kako se upravo dogovaraju poslednji detalji. Nadalje, isti izvor sugeriše kako bi projekat mogao biti finansiran kineskom valutom.\nStudija o povezivanju Krimskog s regijom Krasnodarskom trebala bi biti kompletirana do 1 novembar\nKina je planirala da investira na Krimu i pre nego je poluostrvo izašao iz sastava Ukrajine ove godine. Krajem 2013. Kina je potpisala sa tadašnjim ukrajinskim vlastima na čelu sa Viktorom Janukovičem sporazum o izgradnji luke na Krimu. Kineske kompanije takođe računaju i na izgradnju novog aerodroma na Krimu i druge projekte.\nNadalje, 2013. godine brodogradilište u krimskom gradu Feodossija izgradilo je vojni brod za Kinu u vrednosti od 350.000.000 USD, te je trenutno u fazi izgradnje još jednog.


G20 izdvojio više od 21 milijarde dolara za borbu protiv koronavirusa - mojusk.ba\nSredstva su usmjerena prema dijagnostici, vakcinama, terapiji i istraživanju i razvoju\nGrupa G20 izdvojila je više od 21 milijardu dolara za borbu protiv koronavirusa, objavljeno je jutros.\n– G20 je koordinirao globalne napore za podršku borbi protiv pandemije COVID-a 19. Do danas su članice G20 i pozvane zemlje izdvojile više od 21 milijarde američkih dolara za podršku finansiranju u globalnom zdravstvu – navedeno je u izjavi.\nSredstva su usmjerena prema dijagnostici, vakcinama, terapiji i istraživanju i razvoju, dodaje se.\nU aprilu je ova skupina pozvala sve zemlje, nevladine organizacije, filantrope i privatni sektor da pomognu u pokrivanju nedostatka novca za finansiranje borbe protiv koronavirusa.\nG-20 je neformalni forum koji okuplja ministre finansija i guvernere centralnih banaka 20 ekonomija: 19 najrazvijenijih nacionalnih ekonomija i Evropsku uniju kao posebnu cjelinu.\nNajmanje 391.108 ljudi umrlo je od Covida-19, a više od 6,68 miliona ljudi zaraženo je novim koronavirusom koji ga uzrokuje, nakon pojave epidemije koja je započela u Vuhanu u Kini početkom decembra prošle godine.


» Evropska unija i nacionalna država\nU okviru ciklusa akademskih predavanja „Srbija i Evropa kroz vekove prožimanja“ predavanje u EU info centru 23. Marta od 18 časova će održati profesor Ekonomskog fakulteta u Beogradu dr Ivan Vujačić.\nNjegova tema odnosi se na rašireni narativ o evropskim integracijama kao isplaniranom projektu nadnacionalne organizacije u okviru kojeg se radi viših interesa mira, saradnje i prosperiteta, države odriču svog suvereniteta. Suprotno ovom narativu, istorija evropskih integracija, međutim, ukazuje da su one nastale usled potrebe za reafirmacijom nacionalnih država. Ovo je bilo naročito očigledno na samom početku procesa evropskih integracija i nastavilo se do današnjih dana.\nPredavanje će ukazati na prožimanje političkih i ekonomskih nacionalnih ciljeva u procesu evropskih integarcija na primerima: Zajednice za ugalj i čelik, slobodne trgovine, stvaranja Evropske ekonomske zajednice, te stvaranja i proširenja Evropske unije.\nEvropska unija se po načinu organizovanja nalazi između konferderacije i federacije što upravo ukazuje na premanentno prožimanje i ujedno napetost između nacionalnih država i nadnacionalnih nivoa odlučivanja. Ovaj jedinstven tip organizacije zahteva stalno prilagođavanje, pregovaranje i kompromise u ostvarivanju nacionalnih ciljeva država članica.\nPrijave za predavanje su obavezne i zainteresovani se mogu javiti na info@euinfo.rs ili na 011/40-45-400 do 23.03. do 12h. Predavanja se održavaju u prostorijama EU info centra u ulici Kralja Milana 7 u Beogradu.\nSrbija Evropa vekovi prozimanja\nOd antropologije Evrope do antropologije Evropske unije – i nazad


Predstavljen projekat “Dušu nisu ubili” – Opština Gacko\nPredstavljen projekat “Dušu nisu ubili”\nU Parohijskom domu u Gacku sinoć je predstavljen projekat „Dušu nisu ubili“, koji se sastoji od istoimenog dokumentarnog filma koji je nastao u produkciji RTRS i dvije knjige autora Mire Lolić Močević i dr Drage Mastilovića.\n„Cjelokupni projekat „Dušu nisu ubili“ sastoji se od dvije knjige – „Zatiranje Srba u Bosni i Hercegovini u 20. vijeku“ dr Drage Mastilovića, koja je istoriografska monografija i govori šta je to što se dešavalo na prostoru BiH u 20 vijeku. Knjiga koju sam ja priredila su u stvari obrađena svjedočenja 59 srpskih porodica, kojima je zajedničko to što su stradavali kao civili tri puta u jednom vijeku“, kaže Mira Lolić Močević.\nAutori su akcenat stavili na stradanje civila, srpskih žena, djece i staraca. Tragali su za odgovorom šta je to što se dešava srpskom narodu u BiH u 20. vijeku, koliko i da li uopšte postoji narod u Evropi koji je stradavao tako i na takve načine kao Srpski.\n„Željeli smo da ostavimo jedno sjećanje budućim generacijama. Ako je civilizacijska potreba, ili zadnjih decenija se stalno govori o kulturi pamćenja, srpski narod je na žalost na tom ispitu pao. Kulturu pamćenja nismo uvrstili u obrazovni sistem, a na žalost ni u svoju svijest, a to smo utvrdili obilazeći prostore BiH i stravična srpska stratišta. Danas imamo prostore u BiH gdje je ubijen veliki broj Srba a za koje narod ne zna, jer tamo ne postoje spomenici koji o tome govore“, ističe Močević.\nMočević ističe da je knjiga opomena a nikako poziv na osvetu.\n“Ova knjiga nosi opomenu da nikad više nijednom narodu ne smije da se desi ratno stradanje. Naša želja je da se sazna i u svijetu. Film je preveden na 4 jezika, prevođenje knjige na engleski je završeno, a u planu je i prevod na ostale jezike i naravno promocija u svijetu, jer bi na taj način svijet napokon trebao da čuje istinu o onome što se srpskom narodu u BiH dešavalo na kućnom pragu”, kaže Močević.\nOrganizatori večeri bili su Udruženje “Srpsko-Ruski Most” i SPKD “Prosvjeta” Gacko.\n19.02, 2018\tby Opština Gacko in Novosti


Vučić na sastanku s Mogherini: Revizijom presude nanesena je šteta odnosima BiH i Srbije - Klix.ba\nBiH Vučić na sastanku s Mogherini: Revizijom presude nanesena je šteta odnosima BiH i Srbije\nVučić na sastanku s Mogherini: Revizijom presude nanesena je šteta odnosima BiH i Srbije\n3.3.2017. u 18:06\nSrbija Aleksandar Vučić Federica Mogherini tužba BiH protiv Srbije\nPremijer Srbije Aleksandar Vučić prenio je danas visokoj predstavnici EU Federici Mogherini da je zahtjevom za reviziju presude Međunarodnog suda pravde u Hagu protiv Srbije nanesena velika šteta odnosima BiH i Srbije i da je zabrinut zbog svih događanja.\n"Razgovarao sam sa Mogerinijevom o našoj želji da imamo dobre odnose sa Bošnjacima, sa BiH. Veoma smo zabrinuti zbog svega što se događa. Nadam se da ćemo imati snage svi zajedno da to prevazićemo, ali da je velika šteta nanesena revizijom tužbe, u to nema nikakve sumnje", rekao je Vučić.\nNakon sastanka sa Mogerinijevom, Vučić je rekao novinarima u Beogradu da je cilj Srbije da sačuva mir i stabilnost zbog ubrzanog napretka njene ekonomije.\nVučić kaže da je pitao Mogerinijevu šta bi EU uradila da je on nekome rekao da se "skloni iz Sarajeva ili da Srbi treba da preuzmu stvari u svoje ruke" i da li bi Brisel ćutao kao što ćuti kada to rade Albanci sa Makedonijom.\nOn je dodao da je dobro da Mogerinijeva dođe u Srbiju i da joj kaže šta Srbija misli, prije svega o situaciji u regionu, pošto je 90 odsto razgovora bilo tome posvećeno.\nVučić je rekao da je zabrinut zbog činjenice da su svi ćutali na stravične izjave albanskih zvaničnika o Makedoniji i što se ponašaju kao da nema nikakve veze što je (predsjednik Kosova) Hašim Tači rekao da Albanci "treba da uzmu stvari u svoje ruke u Makedoniji".\n"Da li vi razumete šta to znači? Ako pročitate još tri rečenice koje je izgovorio, biće vam potpuno jasno o čemu se tu radi. Da je to neko od nas izgovorio, ne da bi sankcije uveli tom pojedincu, kao što su neoficijelno uveli /predsjedniku Republike Srpske Miloradu/ Dodiku, već bi zvanično sankcije uveli Srbiji. A bilo bi i težih mera", istakao je Vučić.\nOn je naglasio da su to ti dvostruki aršini Evrope sa kojima se Srbi nerijetko suočavaju, ali da moraju da se na to navikavaju.\nVučić je napomenuo da su neke organizacije u Srbiji dobijale nagrade za laži koje su iznosile o Srbiji, poput priče o "Zapadnoj Tamnavi" i "Kolubari".\n"Sad se pitam hoće li (premijer Albanije Edi) Rama da dobije nagradu što je rekao da nema Makedonije bez Albanaca. Šta se to događa sa svima? Ovaj diže reviziju tužbe, ovi bi da zauzimaju Makedoniju. Hoće li neko da stane malo? Hoće li neko da se zaustavi?", zapitao je Vučić.\nOn je istakao da je nedvosmisleno više puta ponovio Mogheri da to što Srbija šuti ne znači da je najslabija, već da samo vodi računa o svojoj stabilnosti i budućnosti.\n"To ne znači da smo najslabiji i nemojte tako da nas tretirate. Moj posao je da štitim interese Srbije i naroda. Neki u regionu se očigledno ne ponašaju civilizovano. Imaju pravo da rade kako hoće i šta hoće", istakao je Vučić.\nOn je naglasio da se protiv tih dvostrukih aršina prema Srbima i Srbija treba boriti pameću, strpljenjem i snagom, kako bi se država izborila za drugačiji status.\n"Ako ništa drugo, sada možemo u lice da kažemo šta mislimo i da se borimo za svoju zemlju, sviđalo se to nekome ili ne", rekao je Vučić.\nKomentarišući izjave pojedinih opozicionih lidera o mogućim neredima u Srbiji, Vučić je rekao da ukrajinskog i makedonskog scenarija u Srbiji neće biti i da on neće dozvoliti da se sruši Srbija, kao što neće dozvoliti nekima u regionu, niti bilo kome drugom sa strane da ponižavaju Srbiju.\n17.02.2020. u 09:19\nNakon sukoba 0\nSjednica NSRS-a 18\nPresude Suda 67


Bojana Pavlović | 10. maj 2018.\nKRIK je juče nagrađen u kategoriji online medija za serijal priča o stanu ministra odbrane Aleksandra Vulina i slučaju „tetka iz Kanade“.\nDodeli nagrada prisustvovao je i ambasador Sjedinjenih Američkih Država Kajl Skot koji je istakao da je zabrinut za stanje medija u Srbiji. On je rekao da je Srbija je jedina zemlja u regionu koja je označena kao zemlja sa trendom slabljenja demokratije.\nNa njegov govor reagovao je Vulin saopštenjem koje je dostavio agenciji Tanjug. On je ambasadoru poručio da „pogleda u svoje dvorište, pa onda drži predavanja drugima“.\nSkot je odgovorio na svom tviter nalogu navodeći da je iznenađen izjavom Vulina i dodao da ministar ovom reakcijom „skreće pažnju sa dobitnika nagrada za istraživačko novinarstvo i nagrađene serije članaka o ministru Vulinu“.\nPročitajte priče o „tetki iz Kanade“\nAleksandar Vulin Kajl Skot Nagrada za istraživaćko novinarstvo\n← Šolak o N1: Želimo vesti koje nisu ni za ni protiv bilo čega\nAsocijacija medija: Ponovo formirati komisije →


URINIRAJTE NA ZIDOVE SAN FRANCISKA I ONI ĆE VAM UZVRATITI « Reklamiranje putem sadržaja povoljno, prirodno i efikasno.\nURINIRAJTE NA ZIDOVE SAN FRANCISKA I ONI ĆE VAM UZVRATITI\nKada direktor javnih radova u San Francisku Mohammed Nuru govori o „popularnim mestima“, mnoštvo lokacija na kojima se možete konektovati na besplatan internet poslednja je stvar koju ima na umu. Umesto toga, on misli na određena mesta gde ljudi praktikuju uriniranje. To jest, javna mesta.\nNuru je nedavno rekao za SF Gate da su njegov tim i on sada preuzeli korake da „odvrate ljude od uriniranja na mnogim pomenutim popularnim mestima“, mada njihov metod može iznenaditi mnoge. Oni koji osećaju potrebu da isprazne bešiku na ulicama grada mogu se naći u poziciji da sa ućžasom posmatraju kako se njihov urin odbija o zidove i prska pravo na njihove pantalone i obuću.\nGradske vlasti su zasićene javnim uriniranjem ljudi – a rezultirajućim smradom – da su odlučili da prefarbaju brojne zidove „super hidrofobnom“ bojom koja odbija tečnost, što će reći da imovina ima efekat bacanja problema natrag u lice počinioca, da se tako izrazimo.\nUrinorezistentna boja, zvana Ultra.Ever Dry, kreacija je Ulta Tech-a, kompanije za hemijsko čišćenje i upravljanje otpadom sa Floride, kako izveštava SF Gate. Deset zidova u oblastima gde je uriniranje posebno problematično premazani su specijalnom bojom, sa oznakama na svakom koji podsećaju potencijalne urinatore na to da zid nije javni toalet gde bi „potražili olakšanje na odgovarajućem mestu“.\nSa druge strane, opet, ne upozorava ih da bi trebalo da ignorišu obaveštenje, da će većina njihove opore žute tečnosti sleteti tačno na njih same, što bi značilo da će morati ostatak svog dana da provedu tako što će ih ljudi izbegavati u širokom luku.\nZaista, čini se da je ovo glavna mana plana: urinorezistentni zidovi mogli bi proizvesti još više gradskog smrada, iako se vlasti naravno nadaju da će im publicitet oko nove inicijative pomoći da naglase problem i učine da ljudi dva puta razmisle o javnom uriniranju. Komentarišući napor da se očiste gradske ulice, Nuru je rekao: „Niko ne želi da oseti urin“, dodajući da je plan sa bojom koja odbija urin deo aktuelnih napora da se grad učini „lepšim i mirisnijim“.


Od povraćaja novca nema ništa: Oko 100.000 građana Srbije uplatilo letovanje - Sputnjik Srbija\n01:20 28 Septembar 2020\nOd povraćaja novca nema ništa: Oko 100.000 građana Srbije uplatilo letovanje\n22:08 28.03.2020 (osveženo 08:32 29.03.2020) Preuzmite kraći link\nPo njegovim rečima, putnicima će biti ponuđeni sporazumni raskidi ugovora o putovanju uz obavezu organizatora putovanja da pruži uslugu u vrednosti uplaćenog putovanja u periodu od godinu od dana planiranog putovanja. On je istakao da se taj postupak odnosi na sva turistička putovanja, uključujući i ugovorena za ovogodišnju letnju turističku sezonu, u slučajevima kada putnici insistiraju na raskidu Ugovora o putovanju.\n„Ako klijenti prihvate tu mogućnost, kada cela ova situacija prođe i sve se vrati u uobičajeno stanje, novac koji su uplatili biće iskorišćen za odlazak na putovanje. To nije u skladu sa Zakonom o turizmu, ali je jedino rešnje u sadašnjoj vanrednoj situaciji s kojom se suočava praktično ceo svet. To su okolnosti koje su potuno drugačije od dosada poznatih i slična rešenja primenjuju i turističke agencije u celoj Evropi“, naglašava Seničić.\nAleksandar Seničić ukazuje i na to da su agencije tamo gde je to bilo moguće klijentima vratile novac, i to uglavnom za otkazana putovanja u martu. Po njegovim rečima, letnja sezona je daleko i zato preporučuje da se letnji aranžmani ne otkazuju.


Najboljih osam vaterpolo ekipa Evrope u "beogradskom balonu": "Fajnal 8" može da počne!\n09:11 >> 13:47\nStari kontinent će dobiti šampiona na turniru osam timova na bazenu 11. april\nSrbija ove sezone nije imala klupskog predstavnika u takmičenju, ali će za trofej boriti petorica reprezentativaca.\nPošto je u prethodnoj sezoni takmičenje prekinuto, Nikola Jakšić i Ferencvaroš u Beogradu će braniti trofej, Dušan Mandić i Pro Reko pokušaće da dođu do devete titule, Milan Aleksić i Barseloneta se nadaju drugom trofeju, dok će Andrija Prlainović i Marsej, kao i Ðorđe Lazić i Breša, pokušati da iznenade.\nU prvom četvrtfinalu danas od 13 sati sastaće se Pro Reko i Hanover (13.00), nakon toga sledi dueli Ferencvaroš – Marsej (15.30), Jug – Breša (18.00), Barseloneta – Olimpijakos (20.30).\nU prvom polufinalu sutra od 18 sati igraće pobednik meča Pro Reko – Hanover sa boljim iz meča Barseloneta – Olimpijakos, a u drugom od 20.30 sastaće se pobednici duela Ferencvaroš – Marselj, te Jug – Breša.\nFajnal ejt igra se u “balonu”, svi učesnici su izolovani, a neće biti ni publike\nIzređalo se pet čuvara, ništa nije pomoglo: Dončić sam igrao protiv Klipersa (VIDEO)\nDušan Mandić posle osvojene titule sa Pro Rekom: Veliko mi srce, okrećem se reprezentaciji Srbije\nMVP Mandić doneo titulu: Pro Reko je šampion Evrope!\n11. april beogradski balon Fajnal 8 Pro Reko vaterpolo\nSrbin ostvario najveći transfer u istoriji grčkog vaterpola


Predlog Vojvođanskog kluba za promenu Ustava i reformu političkog sistema Republike Srbije | Vojvođanska Konvencija\nVojvođanski klub se zvanično uključio u javnu raspravu o promeni Ustava Republike Srbije. Akcionoj grupi za reformu političkog sistema je poslat Predlog promene Ustava i reforme političkog sistema Republike Srbije zajedno sa pratećim prilogom o ekonomskim pokazateljima. I sam dokument i prilog ovde možete preuzeti u .pdf formatu: [nr] Izvodi iz Predloga za promenu Ustava […]\nVojvođanski klub se zvanično uključio u javnu raspravu o promeni Ustava Republike Srbije. Akcionoj grupi za reformu političkog sistema je poslat Predlog promene Ustava i reforme političkog sistema Republike Srbije zajedno sa pratećim prilogom o ekonomskim pokazateljima. I sam dokument i prilog ovde možete preuzeti u .pdf formatu:\nIzvodi iz Predloga za promenu Ustava i reformu političkog sistema Srbije:\nU svojim zahtevima polazimo od nekoliko osnovnih, za ovo pitanje relevantnih, činjenica:\n1. Vojvodina je specifična višenacionalna, višekonfesionalna, politička, ekonomska i socio – kulturna celina, nastala na temelju sopstvenog istorijskog razvoja, te procesa integracija i međuuticaja koji su se odvijali u uslovima koji su vekovima bili suštinski drugači ji od uslova u ostalim delovima zemlje.\n2. Vojvodina nije nastala na teritoriji Republike Srbije, niti je proizvod decentralizacije Republike Srbije. Vojvodina je ušla u sastav države Srbije na osnovu odluke svojih građana.\n3. Vojvodina nije ušla u sastav Srbije kao samostalne države, već u sastav Srbije kao dela složene države u momentu njenog konstituisanja – Kraljevine Srba, Hrvata i Slovenaca (potonje Kraljevine Jogoslavije) 1918. godine, odnosno Federativne narodne Republike Jugoslavije (potonje SFRJ, SRJ i Republike Srbije i Crne Gore) 1945. godine.\n4. Poslednjim Ustavom SFRJ, Ustavom iz 1974. godine (preciznije, Ustavnom amandmanima koje jeUstav izričito potvrdio), Vojvodina je bila definisana kao jedna od 8 konstituenata federacije, što implicira da je danas, 22 godine nakon raspada SFRJ, Vojvodina jedini entitet SFRJ, čiji ustavno -pravni položaj nikada nije formalno rešen.\n5. Vojvođanski klub želi da se pitanje Ustavnog položaja Vojvodine u Republici Srbij i reši kroz donošenje novog Ustava. Istovremeno, svesni smo da, ukoliko do toga ne dođe, Vojvođanskom klubu, kao i drugim nevladinim organizacijama i političkim strankama koje se zalažu za iste i/ili slične ciljeve, preostaje samo internacionalizacija vojvođanskog pitanja.\n6. Od vremena takozvane “jogurt revolucije” 1988. godine, kada je vlast u AP Vojvodini nasilno srušena, te potom AP Vojvodina nelegalno lišena ustavnih prava po tada važećem Ustavu iz 1974. godine, Vojvodina se nalazi pod direkton i isključivom političkom i ekonomskom vlašću Republike Srbije. Srbija je tu dominaciju zloupotrebila, te Vojvodina ubrzano ekonomski propada.\n7. Većina građana Vojvodine nije prihvatila Ustav iz 2006. godine, što se mora shvatiti kao značajan signal nezadovoljstva rešenjima koje taj Ustav nudi, posebno u pogledu položaja Vojvodine u Srbiji. Uprkos činjenici da takvo raspoloženje građana Vojvodine nema formalno – pravni značaj, on predstavlja jasnu političku poruku, koju nije dobro ignorisati. Smatramo da novim Ustavom te greške treba ispraviti i omogućiti ravnopravnu poziciju Vojvodine u Srbiji, te vraćanje njenih nelegalno oduzetih Ustavnih prava.\n1. Srbija novim Ustavom treba da bude definisana kao federacija. Vojvodina treba da bude definisana kao jedna federalna jedinica, ravnopravna sa Srbijom.\n2. Kao federalna jedinica u složenoj Republici Srbiji, Vojvodina bi, između ostalog, trebalo da ima:\n• pravo na donošenje sopstvenog Ustava, usklađenog sa UstavomRepublike Srbije kao federacije;\n• autonomnu zakonodavnu, izvršnu i sudsku vlast, u okvirima Ustavom definisanog pravnog sistema Republike Srbije kao federacije;\n• pravo da kroz zakone federalne jedinice, Vojvodina na samosvojan način uredi oblasti obrazovanja, informisanja, kulture, zdravstva, socijalne zaštite, ekonomskog razvoja, a posebno: poljoprivrede, energetike, vodne privrede, šumarstva i turizma, uz poštovanja zakonskog minimuma iz rešenja na nivou Republike Srbije kao federacije;\n• pravo na autonomno definisanje vojvođanskih simbola, uključujući i svečanu pesmu Vojvodine, te pravo autonomnih jedinica na teritoriji Vojvodine na sopstvene simbole;\n• pravo na definisanje i zaštitu svog vlasništva, uključujući i pravo na reviziju nelegalno oduzetog vlasništva Vojvodine;\n• pravo definisanja sopstvenih prioritetnih ciljeva i njihovog ugrađivanja u strategiju razvoja Vojvodine, uz uvažavanje opšte strategije razvoja Republike Srbije kao složene države;\n• sopstvenu poresku upravu za Vojvodinu i pravo Vojvodine da samostalno ubira poreze na svojoj teritoriji i prosleđuje dogovoreni procenat federalnom budžetu;\n• sopstvene službe za prikupljanje i obradu statističkih podataka u svim oblastima bitnim za planiranje razvoja Vojvodine;\n• razvojnu banku Vojvodine;\n• geodetski zavod i katastar nepokretnosti Vojvodine;\n• pravo na organizovanje policijskih i drugih službi (protivgradne, zaštite od elementarnih nepogoda, prevencija rizika i slično), neophodnih za bezbedno funkcionisanje Vojvodine kao uređenog sistema;\n• pravo na aktivno učešće u kreiranju i sprovođenju spoljne politike zemlje, pravo na s v o j a predstavništva u zemljama i udruženjima zemalja sa kojima ima interes da sarađuje;\n• pravo na model decentralizacije i decentralizovanog upravljanja koji je u skladu sa ekonomskim, kulturno – istorijskim i drugim karakteristikama Vojvodine;\n• pravo na organizovanje svojih autonomija u skladu sa istorijskim, ekonomskim, kulturno – jezičkim i drugim karakteristikama;\n• Vojvođansku akademiju nauka i umetnosti, te druge naučne, kulturne i slične institucije koje omogućavaju optimalno objedinjavanje, razvoj i upotrebu znanja, umetnosti i veština u višenacionalnoj Vojvodini;\n• pravo na ravnopravno korišćenje latiničnog i ćiriličnog pisma u javnoj komunikaciji, uključujući i komunikaciju sa javnim službama, u medijima, obrazovanju, kulturi i poslovnim komunikacijama;\n3. Građanke i građani Vojvodine bi morali da imaju Ustavom definisano pravo da se o statusu Vojvodine unutar Republike Srbije izjasne na referendumu, kao i u slučajevima promene njenih granica i drugim pitanjima od značaja za Vojvodinu.


Tigar 175 65 R14 82T TOURING letnja auto guma | ePonuda.com\nTigar 175 65 R14 82T TOURING letnja auto guma cene\ncena 4.490,00 din\nEPonuda nije internet prodavnica već Vam omogućava da brzo i lako nađete Tigar 175 65 R14 82T TOURING letnja auto guma po najjeftinijoj ceni. Naš cilj je da kupci budu što bolje informisani o ponudi Tigar 175 65 R14 82T TOURING letnja auto guma na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Tigar Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tigar 175 65 R14 82T TOURING letnja auto guma sa PRODAVCEM. EPonuda ne može da garantuje potpunu tačnost specifikacije i slika za Tigar 175 65 R14 82T TOURING letnja auto guma. Pre kupovine, podatke za Tigar 175 65 R14 82T TOURING letnja auto guma proverite na sajtu PROIZVOĐAČA.


škola - Radio-televizija Unsko-sanskog kantona\nSve vijesti koje uključuju pojam: škola\nBIHAĆ, 12. jula - Osnovne škole Unsko sanskog kantona, njih 47 sa oko 19 hiljada učenika, od jeseni će biti umrežene u programu „Škole za 21. vijek“. Projekt British Councila finansira Vlada Velike Britanije u vrijednosti 10 miliona funti, a on se uz BiH provodi u još 5 zemalja EU. Cilj ...\nVELIKA KLADUŠA: USPJEŠNO OKONČANA ŠKOLA NOVINARSTVA\nVELIKA KLADUŠA, 29. januara - Školu novinarstva, projekt koji je organizirao i realizirao Trend radio iz Velike Kladuše i Media centar Sarajevo, uz finansijsku podršku IOM-a i USAID-a, nakon šestomjesečnog trajanja, uspješno je završilo 19 polaznika iz Bužima, Cazina i Velike Kladuše. Treneri ...\nSARAJEVO, 18. januara - Sudo Lavić, bivši direktor Desete osnovne škole na Ilidži, pravosnažno je osuđen na osam godina zatvora zbog spolnog odnosa s učenicom. Naime, Kantonalni sud u Sarajevu odbio je žalbe odbrane i optužbe te je potvrdio presudu Općinskog suda kojom je Laviću izrečena i mjera zabrane obavljanja ...\nBIHAĆ: PREDSTAVLJENA MONOGRAFIJA O 125 GODINA DJELOVANJA ČASNIH SESTARA U BIHAĆU AUTORA FRANJE JURIĆA\nBIHAĆ, 6. decembra - Sinoć je u Knjižnici Sv. Josip u Bihaću prigodno predstavljena Monografija „125 godina djelovanja časnih sestara Klanjateljica krvi Kristove u Bihaću“ autora dr. Franje Jurića. Značajna je po tome što su časne sestre ovoga reda u dugom vremenskom periodu radile, gradile i obrazovale brojne ...\nBIHAĆ: STVARANJE BOLJIH USLOVA ZA IZVOĐENJE NASTAVE U ZGRADI MAŠINSKO-SAOBRAĆAJNE I ELEKTROTEHNIČKE ŠKOLE\nBIHAĆ, 24. novembra - Učenici i nastavnici Mašinsko-saobraćajne i Elektrotehničke škole u Bihaću dijele prostor u istoj zgradi na kojoj je u zadnjih nekoliko godina urađeno više zahtjevnijih radova poput obnove podova i stolarije. Ovih dana u toku su radovi na obnovi krovne konstrukcije što je i bio ...\nHARMANI 1 PETA ŠKOLA ZA DJECU MIGRANTE\nBIHAĆ, 2. aprila - Od kada je počela nastava u drugom polugodištu, bihaćkim osnovcima u četiri škole pridružili su se vršnjaci , djeca iz migrantskih porodica. Oko 140 učenika uključeno je u nastavni proces u školi u Brekovici, centralnoj i područnoj „Prekounje„ te u gradskoj „Harmani 1“. Oni trenutno borave u ...


Prijemni ispiti za upis u prvi razred osnovne muzičke škole obaviće se u dva termina, 12. i 26. maja 2018, na svim lokacijama (videti u delu kontakti), a prijave se podnose u periodu 12. april - 04. maj 2018. Prijavu možete preuzeti na ovoj strani, popuniti na računaru i štampati. Uz prijavu podneti kopiju izvoda iz matične knjige rođenih i dokaz o uplati na ime troškova polaganja (primer uplatinice). Prijavu predaje roditelj ili staratelj u matičnoj školi (Miška Kranjca 7, Rakovica). Ispiti se polažu po rasporedu koji će biti objavljen nakon obrade prijava. Kandidati koji polože prijemni ispit nastavu pohađaju na odeljenju gde je prijemni ispit obavljen.\nUpis kandidata obavlja se za sledeće instrumente: gitara, klavir, violina, viola, violončelo, flauta, harmonika (šestogodišnje školovanje, uzrast do 9 godina), truba, klarinet, oboa, fagot, horna, udaraljke, kontrabas (četvorogodišnje školovanje, uzrast do 11 godina), kao i solo pevanje (devojke, 15 godina i starije, muškarci, 18 godina i stariji, dvogodišnje školovanje).\nNa prijemnom ispitu proveravaju se muzički sluh (treba otpevati dve dečje pesme), muzičko pamćenje (treba ponoviti melodijski motiv koji odsvira nastavnik) i osećaj za ritam (tapšanjem ili na drugi način ponoviti zadati ritmički motiv). U delu Nastava pronaćićete veliki broj pesmica koje možete otpevati na prijemnom ispitu.\nMuzička škola Davorin Jenko upisuje učenike za obrazovne profile muzički izvodjač i muzički saradnik . Prijemni ispiti za upis u prvi razred srednje muzičke škole obaviće se po zvaničnom kalendaru aktivnosti Ministarstva prosvete.\nPrimeri zadataka iz solfeđa i teorije muzike na prijemnim ispitima za upis u srednju muzičku školu (TO i vokalano–instrumentalni odsek) sadrže diktat, test iz teorije muzike, pevanje s lista i ritmičko čitanje (parlato).


ILHAN ERSAHIN "BELGRADE SESSIONS" 1. decembra u Domu omladine Beograda | MUZZIK TV\nILHAN ERSAHIN “BELGRADE SESSIONS” 1. decembra u Domu omladine Beograda\nSubota, 1. decembar u 21:00, Dom omladine Beograda, sala Amerikana\nOgraničena količina ulaznica, po specijalnoj promotivnoj ceni od 1000 RSD, je u prodaji od preko EVENTIM mreže. Redovna pretprodajna cena će iznositi 1200 RSD.\nIlhan Ersahin je jedan od najznačajnijih savremenih muzičara koji radi na širokom prostoru globalnog underground clubbinga – turskog porekla, odrastao u Švedskoj, vlasnik uticajnog njujorškog kluba Nublu. Njegov „Istanbul Sessions“ projekat oduševio je našu publiku prošle godine, na 33. Beogradskom džez festivalu, kad je tokom duge subotnje noći držao na nogama do sitnih sati sve koji su se zatekli u sali Amerikana Doma omladine Beograda. Povratak na isto mesto egzaltacije, biće obeležen jedinstvenim poduhvatom – prvim „Belgrade Sessions“ projektom, uz učešće naših muzičara.\nOtkrivajući muziku u hladnoj Švedskoj kroz vrući rege, ali i bosa novu, hip hop, world music, pa i pank, Ilhan je kao mlad naučio da svira saksofon. Tragajući za najdaljim horizontim svojih snova, konačno se obreo u Americi 1986, gde je počeo muzičko obrazovanje na Berklee School of Music u Bostonu. Nastavljajući da svira po bendovima, školovanje je završio uz legende džez saksofona Joe Lovana i Johna Purcela, da bi se ustalio kao deo programa kluba Sweet Basil, gde je sa svojim triom svirao izuzetno zapažene nedeljne „branch“ sešne za vikend matine, ali i velike džez festivale.\nKad je godine 2002. otvorio svoj klub Nublu, niko nije ni sanjao da će upravo to mesto postati jedno od omiljenih stecišta njujorške kreativne džez elite, ali i poslednje uporipte nekada boemske četvrti Lower East Side, danas temeljno narušene neumerenim investicionim građenjem. Nublu je postao mesto gde su izlazili Lou Reed, Caetano Veloso, David Byrne, Gilberto Gil, Bebel Gilberto, Kevin Spacey, a Moby dolazio da pušta muziku za 75 ljudi.\nIlhan Ersahin danas je traženi muzičar koji je komponovao muziku za filmove po Orhanu Pamuku i sarađivao sa Fathihom Akinom, uređivao programa Istanbul džez festivala i Akbank džez festivala, najznačajnijih u Turskoj. Poslednjih godina pokrenuo je svoju izdavačku kuću Nublu Records, i intezivno sarađivao sa brazilskim muzičarima. Postao je jedna od najznačajnijih ličnosti paralelnog džez univerzuma!\nTrio Ilhana Ersahina predstavlja nesvakidašnje audio iskustvo: pumpajući bas Alp Ersonmeza se urezuje u stomak, dok ritam sekcija, koju čine Turgut Alp Bekoglu na bubnjevima i Izzet Kizil na perkusijama, nezaustavljivo vozi. Ilhanov ritmično režući saksofon osvetljava noć, dok ne postane novi dan.


Zdravstveni sistem Srbije na 30. mestu u Evropi - KruševacGrad\nZa bolje zdravstvo potrebni su nam savremeni propisi, e-servisi i veća transparentnost u\nradu bolnica i zdravstvenih ustanova\nEvropski zdravstveni potrošački indeks za 2015. rangirao je Srbiju na 30. mesto među 35 zdravstvenih sistema po kvalitetu i dostupnosti usluga za pacijente čime je zabeležen napredak od tri pozicije u odnosu na prethodno rangiranje, izjavio je profesor Arne Bjornberg, vodeći istraživač švedske kompanije Health Consumer Powerhouse, na premijernom predstavljanju EHCI izveštaja u Srbiji, u Domu Narodne skupštine.\nPrezentaciji koju su organizovali Ekonomski kokus, NALED i Privredna komora Srbije – Grupacija veledrogerija, prisustvovali su narodni poslanici članovi Kokusa i parlamentarnog Odbora za zdravlje i porodicu, predstavnici privrede i lokalnih samouprava. Tom prilikom, Bjornberg je istakao da je napretku Srbije na EHCI listi najviše doprinelo smanjenje stope smrtnosti od udara, smanjenje broja abortusa i smrti novorođenčadi, kao i veća dostupnost lekara specijalista za pacijente bez uputa.\nKljučne preporuke za Srbiju su da uvede elektronske servise u zdravstvo po uzoru na Makedoniju, kao i da propiše javno objavljivanje rezultata lečenja u svim bolnicima. Takođe, važna preporuka Bjornberga jeste povećanje marže od 12% koja otežava poslovanje apoteka i jedan je od razloga njihovog prekomernog zaduživanja koje je krajem godine dostiglo 2,4 milijarde dinara.\nNajbolji rezultat Srbija je ostvarila je u kategoriji „Prava i obaveštenost pacijenata“. Loše ocene dobijene su, između ostalog, za slabu prevenciju bolesti uzrokovanih pušenjem, krvnim pritiskom, operaciju katarakte, transplantaciju bubrega, brigu o starima i korupciju. Iza Srbije su ostali Bugarska, Rumunija, Albanija, Poljska i Crna Gora dok su uspešnije bile Slovenija (15), Hrvatska (16) i Makedonija (18).\nGeneralna ocena EHCI 2015 jeste da evropski zdravstveni sistemi napreduju uprkos starenju stanovništva, migrantskoj krizi, kao i strogim merama štednje. To je posebno značajno za Srbiju i lokalne samouprave koje su u 2015. za zdravstvo u proseku izdvajale svega 0,8% budžeta što je 10 puta manje u odnosu na EU, dok se zdravstvene ustanove na lokalu suočavaju sa rastućim dugovima koji su premašili iznos od 10 milijardi dinara što preti da ugrozi čitav zdravstveni sistem, snabdevenost lekovima na tržištu i kvalitet usluge koju dobijaju građani. Neophodno je uspostaviti sistem upravljanja i kontrole nad preuzetim finansijskim obavezama od strane zdravstvenih ustanova i njihovih osnivača odnosno lokalne samouprave.\nDolazak profesora Bjornberga i prezentacija EHCI izveštaja poslanicima Narodne skupštine samo je jedna u nizu aktivnosti u okviru „Zdrave inicijative“ koju su u oktobru 2015. pokrenuli NALED i PKS u cilju unapređenja zakonskog okvira i rešavanja sistemskih problema u funkcionisanju i finansiranju zdravstvenog sistema Srbije.\n31.01.2020 0 1,049\n24.08.2019 0 492\n24.05.2019 0 197\n30.12.2018 0 509\n5. avgusta 2021., 10:56


Održan Sarajevo World Cafè na temu: “Društveno preduzetništvo”\nNaslovnica NAJNOVIJE Obrazovanje Održan Sarajevo World Cafè na temu: “Društveno preduzetništvo”\nSarajevo – Beyond Forum Alpbach: Sarajevo World Cafè na temu: “Društveno preduzetništvo” održan je 24.03.2014. godine na Ekonomskom fakultetu u Sarajevu u organizaciji Inicijativne Grupe Alpbach Sarajevo (IGAS).\nNa ovu temu, sa učesnicima Cafè-a razgovarali su Jasmina Sabrihafizović, šefica Poslovne zajednice Centra za obrazovanje i istraživanje „NAHLA“, Erol Mujanović, maratonac i menadžer NGO Marathon, Tatjana Slijepčević, koordinatorica projekata i politika u Fondaciji za društveno uključivanje u BiH, Dženan Šarić, projektni menadžer Fondacije Mozaik, te Kenan Rešo, direktor Federalnog zavoda za zapošljavanje.\nObzirom da sam termin društveno preduzetništvo nije toliko poznat u našoj zemlji,Dženan Šarić je pojasnio ovaj fenomen, o kojem se na našim prostorima počelo govoriti tek prije par godina, dok se u svijetu razvija još od 70-ih. Naveo je i da postoji nerazumijevanje samog koncepta među nevladinim organizacijama, a sam pojam definisao je kao ekonomiju blagostanja, preduzetništvo u kojem profit nije glavni motiv, te kojim se rješava problem društvene zajednice, uz težnju ka samoodrživosti. Po njegovim riječima, na dva suprotna kraja nalaze se profitne i neprofitne organizacije, a savršeni model društvenog preduzetnišva se nalazi u sredini – između njih. Pri tome, ključ je što inovativnije, kreativnije smisliti kako biti samoodrživ.\nTatjana Slijepčević je predstavila Fondaciju za socijalno uključivanje, te projekte na kojima su radili, a za koje je preduslov bio da su uključene osobe sa određenim invaliditetima. Također, predstavila je i prvi izvještaj/procjenu o društvenom preduzetništvu u Bosni i Hercegovini, koji je Fondacija realizirala prije 2 godine. Naglasila je da nema jedinstvenog zakona niti jedinstvenog okvira, te da to ostavlja dosta prostora za zloupotrebe, zbog čega se profit vrlo često ne vraća tamo gdje treba – najugroženijima.\nU Evropi su iz oblasti društvenog preduzetništva prisutni najčešće ekološki projekti, te dolazi do toga da se kao kategorija izdvaja “ekološko preduzetništvo”. Navela je i pozitivne primjere projekata koji se izvode u Centru za obrazovanje i istraživanje NAHLA, kao i u njihovom odjelu Poslovna zajednica, koji za cilj ima osnaživanje žena.\nErol Mujanović je predstavio projekat “Sarajevo polumaraton”, te naglasio da je potrebno posmatrati društveno preduzetništvo po vrsti aktivnosti, a ne po načinu na koji je registrovan. Ono što čini razliku u društvenom preduzetništvu jeste njegov cilj, kakav uticaj ima na društvo, te kako ljudi postupaju sa novcem koji se dobija od određenih aktivnosti. Naglasio je da sa svakom novom idejom dobijamo prostor da se nešto uradi za zajednicu i da je bitno da se čovjek bavi onime što voli, što se manifestuje kasnije i na drugim poljima, bilo da je to trčanje ili nešto drugo. Još jedan izuzetno zanimljiv World Cafè završio je riječima da se ne trebamo opterećivati definicijom društvenog preduzetništva, već je važno posvetiti se samoj ideji.


Pogled u budućnost letenja: Da li ćemo ovako putovati? - Glas Srpske\nGS 20.04.2020 21:50\nBEOGRAD - Pandemija virusa korona značajno je uticala na rad avio-kompanija - najveći broj njih je smanjio promet, neke su ga potpuno ukinule, dok se druge trude da obezbjede što sigurnije putovanje koje, pogotovo u današnje vreme, nije potreba, nego nužnost\nKako navodi, avio-kompanije se prilagođavaju novonastaloj situaciji i svakodnevno donose nova uputstva o tome kako valja postupati u određenoj situaciji.\nPraksa je da se svi putnici testiraju na virus, vađenjem krvi prije polaska na put. Na šalterima za prijavu postavljene su zaštitne barijere koje pružaju dodatne mere bezbednosti za putnike i zaposlene.\nRukavice, maske i sredstva za čišćenje ruku obavezni su za sve zaposlene na aerodromu. Putnici su dužni da nose svoje maske kada su na aerodromu i u avionu.


Verovali ili ne, nije zabeležen nijedan slučaj povrede, a kamoli smrti beba koje su boravile u ovim kavezima\nFoto: Vanjski kavez za bebe; Autor: Profimedia\nKada je 1884. godine Luter Emet Holt u svojoj knjizi "The Care and Feeding of Children" pisao o važnosti "provetravanja" beba verovatno nije na umu imao jedan od najčudnijih izuma koji će nastati u 20. veku - vanjski kavez za bebe.\nHoltova namera bila je da se njegova knjiga koristi kao priručnik za brigu o bebama koji bi majkama pomogao savetima oko nege i ishrane njihovih beba. Pored poglavlja o kupanju, dojenju i odvikavanju od dojke, Holt je jedan deo posvetio i "provetravanju" odnosno važnosti svakodnevnog boravka bebe na svežem vazduhu.\n"Svež vazduh je neophodan za obnovu i čišćenje krvi i ovo je podjednako važno za zdravlje i rast bebe kao i hrana", napisao je Holt. "Svež vazduh podstiče apetit, poboljšava varenje, obrazi su rumeni i svi ostali znaci zdravlja su vidljivi."\nOn je naglasio da će ovaj proces "provetravanja" ojačati imunitet deteta i da će ono manje biti podložno prehladama i infekcijama. On nije bio daleko od istine jer je 2009. godine otkriveno da svež vazduh itekako utiče na veću vitalnost, a skorašnje studije utvrdile su da bebe koje su izložene sunčevoj svetlosti u popodnevnim časovima spavaju bolje od onih koje nisu.\nSan kod beba je izuzetno važan jer se smatra da redovni san u ranom razvoju reguliše biološki sat što rezultira zdravim radom hormona i tako otklanja rizik od depresije, gojaznosti i smanjene pažnje tokom dana.\nTako je verovatno došlo da izuma kaveza za bebe koji su postavljani na prozore stanova. Nastali su u SAD 1922. godine, a veliku popularnost doživeli su i u Londonu tridesetih godina. Na ovaj način su mame domaćice koje su bile previše zauzete da bebe izvedu u park mogle da im priušte malo svežeg vazduha. Ovaj patenta pripisuje se Emi Rid iz Spokena u državi Vašington.\nDizajn je uključivao i nagnuti krov koji je mogao da se stavi na kavez u slučaju kiše ili snega. Unutrašnjost je često bila obložena nežnim tkaninama ili korpom u koju je beba mogla stati, a mame bi im često unutra stavljale i nekoliko igračaka kojim bi se zabavljali na visini od, recimo, 10 spratova. Kavezi su bili toliko popularni da je čak i tadašnja prva dama SAD, Elenor Ruzvelt, kupila jedan nakon rođenja svoje ćerke Ane.\nČini se da je popularnost ovih kaveza opala krajem 20. veka kada su se shvatanja o bezbednosti dece promenila, iako nikada nije zabeležen nijedan slučaj povrede beba koje su boravile u ovim kavezima.